(3616 بینراوە) | Saturday, 02.26.2022, 09:44 PM |\nلە گفتوگۆکەدا ژنە فارسەکەی مەنسور باس لەوە دەکات کە چۆن پارەکانی بخاتە کارەوە و قازانجی لێبکات،، هەروەها بۆ دایکی باس دەکات، کەوا دڵی بە مەنسورەوە نییە و دەیەوێت لێی جیاببێتەوە، بەڵام دایکی رێنمایی دەکات، کە جارێ وازی لێنەهێنێت،\nتێبینی: لە گفتوگۆکاندا ناوی بەهنام دێت، مەنسور کوڕی مەسعود بارزانییە).\nکچ: هەلەو .. چۆنی!\nدایک: باشم هەر تۆ باش بیت بە قوربان. دەنگوباست چییە؟\nکچ: وەڵا شتێکی وا نییە.\nدایک: هیچ شتێکی تایبەتم لا نییە!\nکچ: دایکە، هیچ کۆرسێک هەیە کە خۆم فێری کار بکەم و بتوانم پارەکانم ئیستیسمار بکەم.\nدایک: لەوێ لە دوبەی؟\nکچ: نا نا دوبەی نا لە ئەمریکا.\nدایک: ئەرێ، سەد لە سەد هەیە. بەڵام هەندێک کەس بۆ خویان وەکیلێک دەگرن. ئەوان ئەم کارانەیان بۆ دەکەن.\nکچ: مەبەستت تەنها وەکیل بەسە. ها.\nدایک: ئەرێ، هەر وەکیلێک بۆ خۆت دەگریت، بەڵام دەبێ ئەو وەکیلە جێگای باوەڕ بێت کە بتوانێت بۆ ئیستیسمار یارمەتیت بدات.\nکچ: مەبەستت ئەوەیە، کە دەبێ یەک هەموو شتەکانی بخاتە بەر دەستی وەکیلەکەی؟ دایە من ئەم شتانە نازانم! زۆر زەحمەتە.\nدایک: کچەکەم من لەبەر ئەوەمە، کە تۆ زۆربەی کاتەکانت بە خۆڕایی بە فیڕۆ دەدەی. تۆ هەر دەخەوی و هیچ بۆ ژیانی خۆت هەوڵ نادەیت. تۆ هیچ سود لە دەرفەتەکانت نابینی، کە خۆت فێری ئیش بکەیت. تێگەیشتی من چیت پێدەڵێم! بۆ نمونە: هیچ کەس دەوڵەمەند نابێت ئەگەر هەر خەریکی خۆی بێت و ئیسراحەت بکات.\nکچ: باشە ئێستا من پێویستە چی بکەم؟ ئەوەتا وا دەچم بۆ ئەمریکا.\nدایک: ئەرێ تۆ لە دوبەی نامێنی، بەڵام ئەمریکا شوێنێکە پێویستە لەوێ ئیش بکەیت و چالاک بیت. ئەگەر چالاکیەک نەکەی هەرچەندێکت کە هەتبێت تەواو دەبێت وەک گۆمێکی ئاو وایە. مەگەر کانی نییە هەر ئاو دەردات.\nکچ: راستە دەڕوا. ئێستا من..\nدایک: نا ئەگەر ئێستا بە دوایدا بگەڕێی و وەکو پێشتر تا سەعات دوو و سێی نیوەڕۆ لە خەودا نەمێنی و دوای ئەوە بچیتە بازاڕ و چێشتخانەیەک، ئاوەها رۆژانی ژیانی خۆت بەڕێکەی. ئەوە پێی ناوترێ ژیان، هەر چەندە پارەیشت هەبێت.\nکچ: ئاخر من نامەوێ بچم لە زانکۆ بخوێنم. بەڵام دایکە دەچم کۆرسێک دەخوێنم. لە ئەمریکا خەڵکی فێڵباز زۆرن. هەڵبەتە ئێرانیەکانیش زۆربەیان واهین (قۆڵبڕن).\nدایک: بەڵێ، پێش هەموو شتێک پێویستە تۆ لێکۆڵینەوە لە خۆت بکەی. وەکو دەڵێن کۆمەڵگای ئەوێ بناسی و تێکەڵاوی خەڵکەکە بیت، دوای ئەوە دەتوانی ببیتە جێگای بڕوا، بڕوا. نابێت بە پەلە باوەڕ بە یەکێک بهێنی و ژیانی خۆت ( ؟؟؟ ) کەی.\nکچ: ئەرێ پێویستە وەکیلێک بۆ خۆم بگرم، وەکیلی باشیش هەیە بەڵێ.\nدایک: وەکیلی بەناوبانگیش هەن. بەڵام پێویستە خۆیشت زانیاریت هەبێت و وا نابێت تۆ وەکیلێک بۆ خۆت بگریت و هەموو ژیانی خۆت بخەیتە ناو دەستیەوە و خۆت هیچی لێ تێنەگەیت و بەشداری کارەکان نەبیت .. بەڵی پێویستە خۆشت زانیاریت هەبێت.\nکچ: باشە من چۆن زانیاری پەیداکەم؟\nدایک وەڵا ئەگەر بچیت کۆرسێک وەربگریت و یاساکانی ئابوری ئەمریکی فێرببی، پشتڕاست بە کۆرسی وا هەیە.\nکچ: من وا دەکەم، دایکە تۆش دەزانی رۆژێک دێت من ناتوانم. تێدەگەی دایکە؟ رۆژێک دێت پێویستە من خۆم ژیانی خۆم بەڕێوەببەم. باشە من ئەوەندەم هەیە کە وەک ملیۆنێرێکی ژن بژیم.\nدایک: ئەری تۆ هەتە. بەڵام بە شەرتێک فێرببی چۆن کار بکەیت.\nکچ: من نازانم .. ئێستا من دووملیۆن و دووسەد هەزار دۆلاری کاشم هەیە و لە بەر دەستمدایە و هاتۆتە ناو ژیانمەوە. باشە، من دەچمە پاریس، بەم دووملیۆن و دووسەد هەزارە خانوویەک دەکڕم.\nکچ: هەموو کاتێک دەڵێم خودایە، من چی بکەم بۆ ئەوەی ئەم پارانە ئیستیسمارکەم!\nدایک: ئێستا باشە ئیدی خانوویەک بکڕە و بیدە بە کرێ، جارێ تۆ ئەم کارە دەزانی، پێویستە بیکەی. کە چووی بۆ ئەمریکا پێویستە ئەم ئیشانە فێر ببی.\nکچ: ئەرێ، بەڵام من دوودڵم نازانم لە ئەمریکا خانوو بکڕم یان لە پاریس!\nدایک: بۆ بەهنام ئیدی (ئاتگا ؟؟؟) ت بۆ ناکڕێت؟\nکچ: بەڵێ بەڵێ. بۆ ئیستیسمار!\nدایک: بۆ ئیستسمار پاریس زۆر باشە، شارێکە وەک دەڵێن سوود و مەنفەعەتی زیایە.\nکچ: عەرزەکەی کەمە، ئەمریکا گەورەیە و نرخی عەرزە گران نابێت وەکو پاریس.\nدایک: ئەمریکا گەورەیە و موڵک ئەوندە زۆرە، هیچ جار لەوێ موڵک گران نابێت.\nکچ: بەڵێ، جیاوازە لەگەڵ ئەوروپا، هەر وەک پاریس. دایکە من دەیبینم ئێستا من دووملیۆن و دووسەد هەزارم لێرە هەیە و یەک ملیۆن و شەشسەد حەوت سەد دەنێرم بۆ تاران، پاشان دەبینم هێندەی کە لە تاران هەمە لە بانکدا نازانم چ ئامانجێکم هەبێت؟ دایکە ئەم مەبلەغە مرۆڤێکی هەبێت پارەی زیاتری لێ دروست بکات.\nدایک: راستە، هەر دروست وایە، بەڵام پێویستە بۆ خۆت فێر ببی کە چۆن ...\nکچ: ئەبینم، هیچ نەبێت بەهنام دووبارە موفلیس بوو، زانیت؟\nکچ: جارێکی تر هەموو پارەکانی، لەبیرتە ئەوانەی کە ساڵی پار وەریگرتن!\nکچ: جارێکی تر هەر جێگاکەی پار لە کارگەی ساخیی سابوون.. لەبیرتە؟\nکچ: پۆتر و سابوونی کاوینا هەمووی لێسەندن.\nدایک: کێ باوکیی!\nکچ: باوکیی، ئیستیقالەیشی دا.\nدایک: کێ، کێ ئیستیقالەی دا؟\nکچ: بەهنام کارەکەی تەواو، لە کاری لەشکری دەرکەوت.\nدایک: بۆ باوکیی دەتوانێ ماڵ و موڵکەکەی لێ بسەنێت؟\nکچ: باوکی ئەو سەرۆکە. ئەو بۆ خۆی دەوڵەتە، هەموو مولکەکەی بلۆک کرد. ٤٥ ملیۆن دۆلاری بەهنام لە دوو کارگەیەدا لەناوچوون. لەبیرتە لێرە عەرزەیەکی بە هەشت و نیو فرۆشت؟ هەمووی ناردەوە ئەوێ و بازاڕی کارگەکان هەمووی رۆیشت. من پێموت دڵت پێوەی نەبێت بیفرۆشە!\nدایک: بۆ هێشتا ئەو بۆ خۆی نەچۆتەوە کوردستان و بزانێت چی بووە و چی قەوماوە؟\nکچ: نا، هەفتەی دادێ دەچینە تورکیا و رۆژی دووشەممە ئەو دەچێتە ئەوێ. دۆخەکەی ئەوێ زۆر خراپە! رەنگە ئەو دەرکەن. باوکی هیچ ناچێتە کەللەیەوە.\nدایک: ئەو لەبەر چییەتی؟\nکچ: ئێمە پارەی تۆزوبا و هی دزیمان هەیە. ئێستا کوردستان شڵەقاوە، پارە و بودجە هەمووی بڕدراوە. ژن و مناڵ و خەڵک هەموویان دەنگیان بڵندکردووە.\nدایک: ئەویش ئەو پارانەی هەیە؟\nدایک: ئەویش پارەی وای هەیە؟\nکچ: ئەوان و منداڵەکانیان و کوڕە گەورەکەی زیاتری هەموویانی هەیە. بەڵام ئەو پێیان ناوێرێ. کوڕەگەورەکەی جێگری سەرۆکە. بە ئەو بۆ خۆی هیچی نیە. هێندەی من ئاگادارم ئەو وەکو ئەوان نیە! بەڵام کوڕ و کچەکانیان، کوڕەکانی براکەی و کچەکانیان هەموویان هەیانە. هەڵبەت، دەنگ لە خەڵکەکە هەڵساوە و رۆژنامەکان دەنووسن و بڵاودەکەنەوە و دەنووسن فلانە باغ هیی فلانە کەس و فلان پاڵاوگەی پەترۆل هیی کوڕی فلانە کەسە.\nدایک: ئێستا شتەکانی بەهنام هەمووی بلۆک کراون! چی لەو هەموو شتانە دەکات!\nکچ: دایکە، تۆ بڵێی بۆ بەهنام هیچ شتکیان لە کوردستان بۆ نەهێشتۆتەوە، تەنها زەویەکی ١٠٠ هێکتاری نەبێ ئەویش لەسەر ناوی یەکێکی ترەوەیە و کارگەیەکی ئاسن تواندنەوە و هەروەها لە یەک دوو کارگەی دیکەدا شەریکە. بەڵام لەسەر ناوی بیمەکەیەتی.\nبەڵام ئەگەر بۆگەنەکەیان دەرکەوێت و ئەمانە ئاشکرا ببن، یان بەهنام جڕە و دەعوا بکات و لە کوردستان دەریبکەن ئەو کات هیچ شتێکی بۆ نامێنێتەوە و هەمووی لە دەست دەچێت،\nدایک: ئێستا بەهنام بڕیاری داوە بچێتەوە و شەڕ و دەعوا بکات.\nکچ: ئێستا بەهنام دەڵێ من پێویستە بچم و پێیان بڵێم ئەمانە بچووکترین مافەکانی منن.. بۆ هیچ بە کوڕی فلانە کەس و ئامۆزا و کوڕەکانی مێردی نەبیلا (نێچیرڤان) ناڵێی، دوای ئەوە بەهنام دەڵێ: دەبێ بچم سەردانی رەهبەر بکەم و خواحافیزی لە دایک و باوکم بکەم و پێیان بڵێم بێنە دەرەوە، ئەگەر مەنسور نەیەتە دەرەوە، ئێمە شتێکمان نەماوە بیخۆین. سەرمایەکەی هەمووی لە دوبەی رۆیی، مەگەر محەمەد عەلی نایدات! تەنها یەک – دوو ئاوایی -- بینایە ماوە، هەر یەکێکیان بایی پێنجسەد – شەشسەد هەزار دۆڵارە. تێگەیشتی؟\nکچ: ئەزانی هۆکاری رق و قینی ئەو لە بەرامبەر بەهنام چیە؟ ئەو رقی لە زۆری تر هەڵگرتووە و ماڵەکانیانی بلۆک کردووە. بەڵام بە بەهنام دەڵێت: تۆ ژنت هێناوە و بۆیە لە بەهنام تووڕەیە.\nدایک: پێویست بوو بەهنام پێی نەگوتبا کە ژنی هێناوە.\nکچ: ئەمەیان بیانوون! لەوەش تووڕەیە دەڵێت بۆچی تۆ لێرە نیت. پێشتر فیدایی بوو و هەردەم بەو جلە چڵکاویانەوە لە ناو خۆڵ تەپ و تۆزا بوو. ساڵ بۆ ساڵ لە کوردستان دەمایەوە یان هەشت مانگ لەوێ و چوار مانگ دەهاتە دەرەوە. دایکە دونیاکە زۆر نامەردە!\nدایک: دونیا بۆ هەموو کەسێک نامەردە، کچەکەم.\nکچ: بگرە تا لەلایەن باوکی مرۆڤیش.\nدایک: ئەرێ کچەکەم، کاتێک پارە تێکەڵ ببێت ئاواهایە.\nکچ: ئەو بیرناکاتەوە کە لەشی بەهنام پارچە پارچەیە!\nدایک: ئیتر نازانم، رەنگە ئەویش هۆکاری خۆی هەبێت.\nکچ: هەڵبەتە ئەگەر گوێ لەویش بگریت دیارە ئەویش هۆکاری خۆی هەیە. راستیشە دەڵێن بۆچی ئەوان سەرمایەیەکی خەیاڵیان هەبێت؟ بۆ کوڕەکانم سەفەری یەک ملیۆن دۆلاری بکەن و فڕۆکەی تایبەتیی خۆیان هەبێت! بۆ مۆلی گەورە بکەنەوە! هەمویانی لێسەندنەوە.\nدایک: چی لەو هەموو پارەیە دەکات؟\nکچ: لێیان سەندنەوە بۆ دەزگای شەهیدان. دەزگای شەهیدانیش دەیدات بە لادێکان. لادی لە کوردستان زۆرن. دایکە دەزانی چەند پارەی لەوان سەندووە! تەنها لە بەهنام نزیکەی پێنجسەد تا شەش سەد هەزار دۆلاری وەرگرت.\nدایک: بۆ چما بەهنام ئەو هەندە پارەیەی هەبوو؟\nکچ: دایکە، تەنها پاڵاوگەیەکی نەوتی هەبوو لە کوردستان پشکەکانی گەیشتبووە ١٨ ملیار دۆلار کە هی هەشت شەریک بوو. دەزانی پاڵاوگە چییە؟ نەوت دەردەهێنن.\nدایک: خەمی پێ دەخوات؟\nکچ: ئەو پێش ساڵێکە لێی وەرگرتۆتەوە. بەڵێ خەمی پێدەخوا. زۆر بازاڕ و پرۆژەی تریشی هەبوو کە مانگانە بیست تا سی ملیۆنی لێ قازانج دەکرد. ئێستا چەتۆشیان دەرکردووە. چەتۆ کۆمپانیەکەی مەنسوری داخست بوو. وتیان مەنسور خاوەنیەتی. مەنسور مافی کارکردنی لە کوردستان نییە! هەر چەتۆ بوو ئۆتۆمۆبیلەکانی فرۆشت. وەزعێکی خەراپە!!\nدایک: جا چی بڵێم! ئەمانە رووداوی ناو خێزانی ئەوانە. هیچ پەیوەندییەکی بە تۆوە نییە کچەکەم.\nکچ: بەڵێ ئێستا بۆ ژیانەکەم کەم دێنێ.\nدایک: دەبێ مرۆڤ کەمتر دەرکەوێت و کەمتر پارە سەرف بکات.\nکچ: دایکە لەوەتەی کە من هاتوومەتە دوبەی خەرجیەکەم تەنها ( ترماج) و جانتا و جووتێکی پێڵاو بووە.. دایکە هەموو دووسێ پارچە.\nدایک: تۆ هێندەی هەموو تەمەنت پارە و ئاڵتون و خشڵت لەبەر دەستدایە.\nکچ: دایکە من مەبەستم ژیانێکی (های لایف) بوو، ئەو هەموو شتە گران بەهایانە هەر یەکەیان بایی چەند هەزار دۆلارە و خزمەت و.....\nدایک: ئەو فەرجینانەم بۆ مەنێرە، نەوەک ببێت بە بارگرانی بۆ ئێوە!\nکچ: نا نا دایکە هەمووی چەند هەزار دۆلارێکن، من هەمە، ئەمانە هیچ نین. من خۆم ئەو پارەیە دەدەم.\nدایک: من دەتوانم پاشگەز ببم،،،، ها.\nکچ: نا نا، دایکە من هەمە. من خۆم دەیدەم، ئەوە تۆ ئەڵێی چی؟ بەڵام باسی ئەوەیە کە ئێستا من ناتوانم خانوویەکی ١٠ ملیۆن دۆلاری لە ئەمریکا بکڕم.\nدایک: بەڵێ کچەکەم، خوا کەریمە. مرۆڤ نازانێت چی دەقەومێ، ئەم شتە هەمووی مەعلووم نییە چی لێدێت.\nکچ: بەڵێ ئەم سێشەمەیە دەچینە ئەستەنبول. خانوویەکی ٧ ملیۆنی هەیە لە سەر ناوی مەنسور دیاریە لەگەڵ ئۆتۆمۆبیلێک هەر ئاوایی هاتۆتە ناو ژیانمدا. من چۆن بە بەهنام بڵێم کە بیخاتە سەر ناوی من؟ بۆ خەراپە! (( زەنگی تەلەفونێکی بۆ هات.. بە دایکی وت: دایکە بوەستە! ئەمە مەنوچهرە لەسەر خەتی تەلەفون... تاوە کو تەلەفونەکەی تەواو کرد و گەڕایەوە))\nکچ: مەسەلەی پارە ئەو خەرجیانە نیە. من دەمویست بڵێم..\nدایک: باسی خانوو بوو، ئێستا وەزعی ئەو تەواو نیە، تۆ ئەو پێشنیارە بکەی، رەنگە عاجز ببێ.\nکچ: نا نا، ئەو موسەیتەرە، بە بەردەوامی لە حەوشەکەیە و لەگەڵ ئەوان قسە دەکات، ئەوەتا نایێ بۆ لای منیش وەکو ئەویە کە حاڵی باش نەبێت.\nدایک: بۆیە من وا دەڵێم.\nکچ: دایکە، یەکێک هەموو ماڵ و ژیانی مرۆڤ بلۆک بکات، واهیە. بەڵام نەک تا ئەو ئاستە. ئێستا من پێی بڵێم ئۆتۆمبیڵێک بکڕە، هەرچی نەبێ ئەو پارەی هەیە. بەڵام من دەڵێم ئەگەر ئەم دۆخە درێژە بکێشێت – منیش ئاگام لە ژیانی خۆم هەبیت، من پارەی خۆم هەیە. چی دەڵێی من ئەو ملیۆن و نیوە بنێرمە ئێران، باشە!\nدایک: ئەرێ باشە، بینێرە. لەگەڵ پارەکانی ترت. تەنها بە سوودی بانک دەتوانی ژیانێکی باش بەسەر بەریت. ئەو کات پێویست ناکات پارە ئیستیسمار بکەیت. بەڵام پێویستە لە ئەمریکا کار و ژیان فێر بیت! ئەگەر ویستت لە ئەمریکا بژیت. ئەگەر نا وەرەوە بۆ ئێران و لێرە بژی.\nکچ: نا نا ، دایکە من دەمەوێ لە ئەمەریکا بژیم. من حساباتی خۆم دەکەم، سەیرکە، من دەتوانم باشترین ژیانم لە ئەمریکا هەبیت. من لێرەش لە دوبەی ڤیلایەکی باشم هەیە دەکەوێتە سەر بلواری هیلز. من خانوەکەی دوبەیم ناوێت، دەیفرۆشم و پارەکەی دەبەمە ئەمریکا. ئۆتۆمۆبیل هەر پارە نیە! دوای ئەوە من دەرامەتێک لە بزنسیی ئاوایی و خانووبەرەشم لە ئێران هەیە و گەورەتری دەکەم و ئەو کات زیاتر دێمەوە تاران. دایکە، من ئەتوانم بە تەنیا بژیم، نازانم من تەماعیم لە چیە! بۆچی لە عەزابدا بم.\nدایک: ئەی، بۆ مرۆڤ چەند زکی هەیە! چەند ئۆتۆبۆبیلت دەوێ، چەند جل و بەرگت دەوێن! من نازانم، ئەمەیە کە دەڵێن دونیا مرۆڤ هەڵدەخەڵەتێنێ!!\nکچ: گوڵکار خانم پێی وتم: بۆ ئەوەندە تەماعی دەکەی! تۆ بیر ناکەیتەوە کە کەمێک نزمتر بژیت و بەڵام بە ئازادی بژیت.\nدایک: راستی وتووە!\nکچ: ئێستا من هەر لە بیری ئەوە دام، من بۆ خۆم هەندێک بەرنامەم هەیە، تاوەکو بناغەی خانوو دروست بکەم، پێویستم بە پارەیە. من هەندێک شتم هەیە پێویستە بیکەم تا کو بچمە ئەمریکا و کاروبارەکانم بەسەریەکەوە بنێم. بەڵام ئەگەر من خۆم تەڵاق بدەم، باوکم هیچ ناڵێت! ناڵێت ئەو هەموو شووکردنە و یەکێ تر چیە!\nدایک: با ببێت. هیچ کەسێک حەقی ژیانی تۆی نییە! تۆ هەر شتێک دەکەی بۆ خاتری کەس نایکەی. تەنها لە بیری خۆتدابە! ئەگەر ناتەوێت لەگەڵ مەنسور دا بژی ئێستا لەم دۆخەیدا پێی مەڵێ! گوناهە.\nکچ: نا نا، هەموو شتێک ئاساییە ئێستا. من پێشریش وام وتووە، هیچ پەیوەندییەکی بەم وەزعەوە نییە! مەنسور ئەرێ راستە دۆڕاوە، بەڵام هەر ملیۆنێرە! بەڵام دایکە گیانم خۆش نیە!\nدایک: بۆ ئەم پرسانە دەبێت بڕیاری خۆت بدەی! بزانە کە چیتە! بڕیار بوو دوو پەیوەندی تەلەفونی هەبن، ئەرێ قسەت کرد؟\nکچ: نا هێشتا بەهنام لێرەیە، نەمتوانی تەلەفونەکان بکەم. دوای ئەوە جەژنیش بوو، جارێک تەلەفونم کرد، داخرابوو! ئێستا من بیر لەوە دەکەمەوە، ئەگەر لەو جیاببمەوە، نەوەک دوای ئەوە لە حەسرەتی ئەودا بمێنم.\nدایک: من باوەڕدەکەم کە لە حەسرەتی ئەودا دەمێنی! تۆ هیچ کەسێک لەو باشتر پەیدا ناکەی! یەکێک واهی تۆی خۆش بوێت و وەکو ئەنگوستیلەیەک بێت لە دەستتدا. نا پەیدا نابێت.\nکچ: ئەی من چی بکەم؟\nدایک: پێویستە بزانیت تۆ چی دەکەیت. کەسێکی وەکو ئەو پەیدا نابێت. بۆیە دەبێ قەبوڵ بکەی، خەڵک هەمووی وا نیە.\nکچ: دەمویست شتێکی تریشت پێ بڵێم، من دوو مانگ پارێزم نەکرد، تەنها حەبم خوارد، بەڵام ئەم مانگە من وام نەکرد و کەمێک بێ هیوام کە دووگیان ببم. بەڵام ئەو نایەوێت. هیچ جار ناوی ئەوەش نابات، هەر جار، ئەمە هۆکاری ئەوە بووە من نەمتوانیوە لەگەڵ پیاواندا بمێنمەوە.\nدایک: ئەگەر چوویتە ئەمریکا و بتەوەی دووگیان ببیت، ئەوە زۆر ئاسانە.\nکچ: دوێنی یان پێرێ (نەبیلا) پرسیاری لێ کردم: تۆ ناتەوێ مناڵێکت هەبێت؟ پێیم وت ئەو چواری هەیە، بەشی ئەوەی هەیە.\nدایک: ئەمەیان ئامانج و ویستی تۆیە، خۆت بڕیاری خۆت دەدەی.\nکچ: دایکە زەوقی هەر دووکمان وەکو یەک نییە!\nدایک: هەڵبەتە، ئەم گرفتانە لەو پەیوەندیانەدا هەن. بەڵام ئەگەر تۆ بتەوێ بڕیارێک بدەی، پێویستە پەلە نەکەیت، پرسیار بکەیت و بچیتە لای چەند رەوانشناسان. شەش مانگ تا ساڵێک بیربکەرەوە تا دەگەیتە بڕیارێکی وای راست و دروست. ئەمە بە دەستی مەنسور بە تەنیادا نیە! ئەو ئەمڕۆ بیەوێ و بەیانی نەیەوێت. نابێ بە سۆزداری رەفتار بکەیت! پێویستە بە عەقڵی خۆت رەفتار بکەی. چونکە تۆ ناتوانی بە تەنیا بڕیاری خۆت بدەی. دەبێ هاوکاری لە پسپۆرەکان وەرگری! پێویستە بزانی کە بەیانی دوای ئەو تۆ چی دەکەیت! ئەگەر مرۆڤ کارێک بکات پێویستە ئامانجێکی پێی هەبێت و لە کارەکەی خۆی پشتڕاست بێت. تۆ جارێک بۆ مەسعود پشتڕاست بووی وا نیە؟ بەڵام دوای ئەوە رای خۆتت گۆڕی. تۆ ناتوانی لەگەڵ مەنسوریش وا بکەی.\nکچ: پێویستە من جارێ کارەکانم بۆ چوونم بۆ ئەمریکا ئامادە بکەم و فێر ببم چۆن چۆنی پارەکانم بخەمە ناو بزنسێکەوە.\nدایک: هەر لە وێ، فێری ژیانی ئەوێ ببە! منداڵبوونیش بە دەستی خوایە!\nکچ: ئاخر دەترسم درەنگ بکەوێ.\nدایک: نا نا، خەمی ئەوە مەخۆ. درەنگ نابێت مەترسە!\nکچ: شتێکت پێ بڵێم، من بەتەمام ئادرەس بفرۆشم، ئادرەس گرانە، بە ٤٨٠٠ دەرهەمە!. بەو پارانە دوو یان سێ، دوو خانووی دوو ژووری و یەکێکی یەک ژووری لە باڵەخانەی پاڵم بکڕم. پاشان جێگایەکی تر بکڕم کە زوو گران ببێت. بەڕای تۆ لە کوێ باشە!\nدایک: پێش هەموو شتێک بڕۆ بۆ ئەوێ و جێگاکەت قایم بکە و پاشان وەرەوە ئەم کارانە بکە.\nکچ: بەڵام هەر ئێستا من دەتوانم بەرنامەیەک بۆ پارەکانم دانێم.\nدایک: تا نەچیتە ئەوێ و جێگاکەت قایم نەکەی، ناتوانی ئەم کارانە بکەی! بۆ ئەم کارانە دەبێ سێ مانگ بێیتەوە دوبەی و ئادرەس و پاڵمەکە بفرۆشیت.\nکچ: نا نا، ئێستا دەست لە پاڵم نادەم. من ئەوەی پاڵم دەهێڵمەوە تاوەکو باش گران ببێت.\nدایک: هەر ئێستا تۆ پێویستە پرسیاری ئەو کارانەت بکەی. نەڵێیت من خۆم دەیفرۆشم. پرسیار بکە و زانیاری وەرگرە! دوای ئەوە بڕیاری خۆت بدە بۆ ئەوەی چی دەکەی. ئادرەس جێگایەکەی زۆر باشە، باوەڕناکەم جێگایەک وەک ئەو هەبێت.\nکچ: چونکە حازر و ئامادەیە. من دەمەوێ جێگایەک بەو پارەیە سێ بنایەی دوو ژووری لە جێگایەکی تر بکڕم. لە جێگایەکی باش، ئاها وەکو پاڵم یان دەوروبەریی بەرەو ئادرەس و داون تاون، جێگایەک هەیە هێشتا بینا نەکراوە، لەوێ بەهنام سێ خانووی دوو ژووری هەیە. دەتوانم هەر لە وێ بیکڕم. زۆر ئیشی وا هەیە، بیر دەکەمەوە بیکڕم و بیدەم بە کرێ و پارەکەی لەلایەک دابنێم تا سێ ساڵی تر نرخەکەی گران دەبێت.\nدایک: بیرکردنەوەیەکی باشە! بەڵام پرسیاری بەهنامیش بکە! ئەو زۆر لە کاروباری ئابوری دەزانێت. پرسیار لەویش بکە! ئەگەر ویستت، وا بکە.\nکچ: لە دوبەی بازرگانەکان بەس دەیانەوێ بیکڕن و بیفرۆشن.\nدایک: من باسی ئەو ناسیاوانە دەکەم.\nکچ: با بزانم چی دەبێت و چی روودەدات.\n1- ژنە فارسەکەی مەنسور دوو گیانەیە و منداڵی دەبێت، مەسعود بارزانی بەمە نازانێت\n2- كوردستانپۆست كێشەى نێوان مەسعود و مەنسورى كوڕى بڵاو دەكاتەوە\nتێبینی: ئەم زانیاریی و هەواڵە کوردستانپۆست و تەڤداپرێس پێکەوە لە یەک کاتدا بڵاوی دەکەنەوە\nتەڤدا پرێس: پەیامێک لە زیندانیانی بادینانەوە بۆ ڕای گشتی کەمال جەمال موختار: یادگارێکی مێژوویی (بۆ ئەوانەی پێیان وایە هەموو کەسێک وەکو ئەرسەلان بایز ترسنۆک و لەرزۆکە) مەسعوود یەغەن: ناسیۆنالیزمی کوردی لەتورکیادا 1898-2018 کەمال جەمال موختار: یادگارێکی مێژوویی، کە هێشتا وانەی لێوەرنەگیراوە عەلی مەحمود موحەمەد: كۆنگرەی 20ی دادگای تاوانی نێودەوڵەتی کاردۆ ئاگری: بۆچی بنەماڵەی بارزانی وەڵامی ڕۆژنامەی یەنی شەفەق (YeniŞafak) سەبارەت بە کۆمپانیا و خانوبەرەکانیان نادەنەوە؟ تەڤدا پرێس: گەندەڵیەکانی بێگەرد تاڵەبانی وەزیری کشتوکاڵ و سەرچاوەکانی ئاو دڵشاد مەجید: بارەگای بارزانی دەیەوێ لەڕێگای فیدراسیۆنی ڕەوەندی کوردی.. لۆبی بۆ دەسەلاتی مەسرور بارزانی بکات..!! تەڤدا پرێس: بـنەماڵەی بــارزانی بە بەهای زیاتــر لە ملیارێک دۆلار موڵکیان لە دوبەی هەیە گۆران دوکانی: مەسرور بۆوا هەڵچو؟!


نه‌خۆشیه‌كانی منداڵ و هه‌رزه‌كار\nله‌لایه‌ن: محەمەد ڕزگار - به‌روار: 2021-01-21-23:46:00 - کۆدی بابەت: 1476\nھە‌وكردنی ڕیخۆڵە‌كوێرە لە منداڵاندا\n*ڕیخۆڵە‌كوێرە: بە‌شێكی ڕیخۆڵە‌یە، پاشكۆی ڕیخۆڵە گە‌ورە‌یە، لە‌شێوە‌ی كرمدایە، كۆتایە‌كە‌ی داخراوە (كوێربۆتە‌وە=كوێرە!).\n*یە‌كێكە لە ھۆیە سە‌رە‌كیە‌كانی ئازاری كتوپڕ لە منداڵاندا كە پێویستی بە نە‌شتە‌رگە‌رییە.\n*ڕێژە: ٧٠ ھە‌زار منداڵ لە ویلاتە یە‌كگرتوە‌كانی ئە‌مە‌ریكا لە ساڵێكدا. كە‌خوارد تە‌مە‌نی ١ ساڵی زۆر كە‌م ڕوودە‌دات، زۆر باوە لە بێوان ١٠-١٩ ساڵیدا. لە كوڕدا دووھێندە‌ی كچ ڕوودە‌دا.\n*ئازاری سك: ئازارێكی ناڕوون لە‌دە‌وروبە‌ری ناوكدا(ئازارە‌كە دێت و دە‌چێت)، دواتر دە‌گوازرێتە‌وە بۆ بە‌شی خوارە‌وە-لای ڕاستی سك (ئازارە‌كە زیاد دە‌كات و بە‌ردە‌وام دە‌بێت). ھە‌ندێك جار ئازارە‌كە ناتایبە‌تە: ئازار لە‌كاتی میز كردندا ئە‌گە‌ر كوێرە لە‌نێو حە‌وزدا بێت (لە ھە‌وكردنی میزە‌ڕۆ دە‌چێت)، یان سە‌رە‌تا ئازارە‌كە لە‌بە‌شی خوارە‌وە‌ی سكدا بێت (لە ئازاری قە‌بزی دە‌چێت).\n*نە‌مانی حە‌زی خواردن: مە‌رجی سە‌رە‌كیە لە‌گە‌ڵ ئازاردا. نە‌خۆشە‌كە ئە‌و خواردنە‌شی پێناخورێت كە پێشتر زۆر حە‌زی لێبووە (نیشانە‌ی ھە‌مبە‌رگر!).\n*ھێڵنج و ڕشانە‌وە: ڕیخۆڵە كوێرە بە‌وە دە‌ناسرێتووە كە ئازاری سك لە‌سە‌رخۆ دە‌ست پێدە‌كات و بە‌دوایدا ڕشانە‌وە دێت. بە‌ڵام ئە‌گە‌ر كوێرە كە‌وتە پشت كۆڵۆن یە‌كە‌مجار دە‌ڕشێتە‌وە دواتر ئازاری سك (وە‌ك ھە‌وكردی ڕیخۆڵە‌كان).\n*سكچوون: بە‌كە‌می ڕوودە‌دات، پیسایی شلە و بڕە‌كە‌ی كە‌مە، كاتێك ڕوودە‌دات كوێرە لە‌حە‌وزدا بێت.\n*تا: یان نییە یان كە‌مە، ئە‌گە‌ر تا بە‌رز بوو یان نە‌خۆشییە‌كی دیكە بوونی ھە‌یە یان ڕیخۆڵە‌كە كون بووە (تە‌قیوە).\n*نیشانە‌ی ناتیبە‌ت: ٤٥٪ منداڵ بە نیشانە‌ی ناڕوون یان جیاوازتر دێن، بە‌تایبە‌ت منداڵی خوار ٥ ساڵی (ھە‌راسانی، جووڵە‌ی نامۆی قاچی ڕاست...ھتد).\n*پشكنینی پزیشكی: كۆمە‌ڵێك نیشانە ھە‌ن پزیشك دیاریاندە‌كات (بە‌گشتی منداڵە‌كە ناچالاكە،یاری ناكات، ناگە‌ڕێت، پێناكە‌نێت، كاتێ دە‌ڕوات ئازاری زیاد دە‌كات، كاتێك بازدە‌دات ئازاری زیاد دە‌كات، ئە‌گە‌ر لە‌ناو ئۆتۆمبێلدا بێت كاتێك بە‌ربە‌ست (تاسە) بدات ئازاری سك زیاد دە‌كات، بە‌دە‌ست لابردن زیاتر! كاتێك دە‌ست لە لای چە‌پ دە‌درێت لای ڕاست دێشێت، زیادبوونی ئازار بە كۆكە، بە جوڵاندنی قاچ ئازاری زیاد دە‌كات، بە پشكنینی كۆم ئازاری ھە‌یە) پێویستە پشنین بكرێت بۆ دڵنیابونە‌وە لە نە‌بوونی نە‌خۆشی دیكە وە‌كو (سووڕانی گون، چونە‌وە‌یە‌كی ڕیخۆڵە، سووڕانی ڕیخۆڵە، ھە‌وكردنی میزە‌ڕۆ...ھتد).\n*زۆر كات نیشانە‌كان ڕیخۆڵە كوێرە پێوستی بە كات ھە‌یە بۆ ئە‌وە‌ی بە‌تە‌واوی دە‌ركە‌وێت (٦كاتژمێر)، باشتر وایە نە‌خۆش بمێنێتە‌وە لە نە‌خۆشخانە و دووبارە و سێ بارە پشكنینی بۆ بكرێتە‌وە.\nپشكنین: دیاریكردن لە‌ڕێگە‌ی نیشانە‌كانە‌وە نە‌ك پشكنین\n*پشكنینی میز: ھە‌وكردنی میز ٣٠٪.\n*پشكنینی گشتی خوێن: بە‌رزبووە‌نووی خڕۆكە سپیە‌كان، نا تایبە‌تمە‌ندە.\n*سۆنە‌ر: ٩٠٪ تاوانای دیاری كردنی ھە‌یە (بە‌ندە بە‌و كە‌سە‌ی سۆنە‌رە‌كە دە‌كات).\n*وێنە‌ی تە‌نوری: ٩٤٪ توانای دیاری كردنی ھە‌یە.\n*پشكنینی دیكە بۆ دڵنابوونە‌وە لە نە‌بوونی نە‌خۆشی دیكە.\n*ڕێژە‌ی مردن: ١٪\n*كە‌نبوونی ڕیخۆڵە: ٣٥٪ بە‌گشتی بەپێی تە‌مە‌ن ٨٠٪ ئە‌وانە‌ی خوار ٣ساڵن و ٢٠٪ ئە‌وانە‌ی ١٠-١٩ ساڵن. بە‌پێی كات ٨٪ لە ٢٤ كاتژمێری یە‌كە‌مدا، زۆربە‌یان دوای ٧٢ كاتژمێر.\n*بە‌كارھێنانی دژە بە‌كتریا لە‌سە‌رە‌تاوە مە‌ترسی كە‌نبوونی ڕیخۆڵە كە‌م دە‌كاتە‌وە.\n*ئە‌وانە‌ی ڕیخۆڵە‌یان كون دە‌بێت توشی ھە‌وكردنی پە‌ردە‌ی پێریتۆنیە‌م دە‌بن (ئازاری بە‌ردە‌وامی ھە‌موو سك، ناتوانێت بجوڵێتە‌وە لە‌بە‌ر ئازار، بە‌رزبوونی پلە‌ی گە‌رمی لە‌ش، زیادبوونی لێدانی دڵ) ئە‌گە‌ر تووشبونیان ھە‌یە بە دومە‌ڵی ڕیخۆڵە‌كوێرە.\n*ئاڵۆزیە‌كانی نە‌شتە‌رگە‌ری و دوای نە‌شتە‌رگە‌ری.\n*ئامادە‌كردن: مانە‌وە‌ی لە نە‌خۆشخانە، نابێت ھیچ بخوات، پێدانی ئازارشكێن، پێدانی دژە‌بە‌كتریا، پێدانی ئاو لە‌ڕێگای خوێنبێنە‌رە‌وە (كانۆلا).\n*نە‌شتە‌رگە‌ری: لابردنی ڕیخۆڵە‌كوێرە، لابردن یان كردنە‌وە‌ی دوومە‌ڵی ڕیخۆڵە‌كوێرە، چارە‌سە‌ركردنی ھە‌وركردنی پریتۆنیە‌م.\nبابه‌ته په‌یوه‌ندیداره‌كان به : هەوكردنی ڕیخۆڵەكوێرە لە منداڵان\nبابه‌تی دیكه له‌سه‌ر نه‌خۆشیه‌كانی منداڵ و هه‌رزه‌كار\nزۆر شەیتانی بوون و چارەسەر


ئەمڕۆ سیرکێکی گاڵته‌جاڕانه‌مان لە مۆنیخ بینی - Mehr News Agency\n19 reşemiyê 2018 - 08:32\nNews Code 16998\nبە ڕاپۆرتی ئاژانسی هەواڵی مێهر بە گێرانەوە لە دەنگ و ڕەنگی وڵات، محەمەد جەواد زەریف وەزیری دەرەوەی وڵاتەکەمان لە دەسپێکی وتەدانەکەی لە کۆنفڕانسی ئەمنی مۆنیخ، وتی: وتەکانی بنیامین نەتانیاهۆ سەرۆک وەزیرانی ئیسرائیل لە مۆنیخ سەبارەت بە ئێران، سیرکێکی کاریکاتێری بوو و ئێمە شایەدی سیرکێکی لەو چەشنە بووین، واباشە لێرە بە دوا بچینە سەر پرسە جدییەکان.\nوەزیری دەرەوەی ئێران وتیشی: خۆشحاڵم کە لە دوا رۆژەکاندا گەیشتمە ئەم کۆنفڕانسە. ساڵی ڕابردوو لەم کۆنفڕانسەدا پێشنیاری ئێرانم سەبارەت بە ڕێککەوتنی ئەمنی بۆ کەنداوی فارس لە رێگەی گفتوگۆ و پرێنسیپی هاوبەش و هەنگاوی جێ متمانە دووپات کردەوە. ئەگەر لە بیرتان بێت هەندێک لە دراوسێکان ساڵی ڕابردوو لەم کۆڕە بۆ تۆمەت دان لە ئێران کەڵکیان برد و ئەمساڵیش بە هەمان شێوە بووە و ئێوە بەردەنگی سیرکێک بوون کە تەنانەت شیاوی وەڵامدانەوەش نییە. کەواتە با بچینە سەر پرسە جدییەکان. خۆشحاڵیشم کە بە پێچەوانەی هەڵوێستی هەندێک، ئەمینداری گشتیی ڕێکخراوی نەتەوە یەکگرتووەکان پێشتر لەم کۆنفڕانسەدا داکۆکی لەو بڕیارە کردەوە کە من جەختم لێ کردبوو.\nزەریف لە درێژەدا ڕایگەیاند: لە سەر ئەو بڕوایەم کە ئەگەر هەنگاوێکی بە کۆمەڵ بۆ جێگرکردنی ئاشتیی هەمە لایەنە و ئاسایش لە ناوچەی کەنداوی فارسدا هەڵنەگیرێت، ئێمە تووشی ئاژاوە و دۆخێکی نەگونجاو و خراپتر دێین کە نە تەنیا بەرەی ئێمە بەڵکوو بەرەکانی دواتریش تێوەدەگلێنیت و ئاژاوەی ئێمە لەم جیهانەدا، ئاژاوەی هەمووان دەبێت.\nڕاشیگەیاند: بە تێکشانی پێگەی داعش، هەڕەشەی توندئاژۆیی لە ناو نەچووە و ئێمە خوازیاری ناوچەیەکی بە هێزین و نامانەوێ ببینە هەژمۆنییەک بۆ ناوچە و سەردەمی هەژمۆنییەکان بە سەر چووە. هەر بۆیە لامان وایە کە بۆ پێکهێنانی ناوچەیەکی بە هێز دەبێ واقعبین بین و جیاوازییەکان قبووڵ بکەین.\nوەزیری دەرەوەی ئێران بە ئاماژە بە بڕیارە هەڵەکانی ئەمریکا و دارودەستەکانی لە ناوچەدا، وتی: ڕژیمی زایۆنی دەستدرێژی کردۆتە سەر تەواو دراوسێکانی و هەردەم سەروەریی سووریا و ئاسمان و زەویی ئەو وڵاتە پێشێل دەکات.\nزەریف لە کۆتاییشدا بە بیرهێنانەوەی ئەوەی کە بەرجام سەرچەشنێکی یاری کردن بە دەسکەوتی پووچ ، وتیشی: ئێران پێشنیاری پێکهێنانی کۆمەڵەی گفتوگۆی ناوچەیی داوە و ئەو پێشنیارە هێشتا لە سەر میزە.


مسته‌فای حه‌سه‌نه گه‌وره: به‌و چاوپێکه‌وتنه گۆڤاری لڤین، سه‌رۆک جاشێک به‌رز نرخێندرا\nکاتێک به‌س له تاوانی جاشه‌کان ده‌که‌ین، هه‌میشه له‌گه‌ڵ پرسیارێکدا رووبه‌رو ده‌بینه‌وه، ئه‌ویش ئه‌وه‌یه، که ئایا سه‌رانی کورد وه‌ک مه‌سعود و جه‌لال تاوانبارترن یان سه‌رۆک جاشه‌کان، وه‌ڵامی ئه‌م پرسیاره‌ش زۆر ئاسانه، هه‌ڵبه‌ته وه‌ڵامه‌که‌ش ئه‌وه ده‌بێت، که سه‌رانی کورد چونکه گه‌وره‌ترین تاوانبارن،...\nسامان حاجی که‌ریم: عیسا پژمان: من شۆڕشم هه‌ڵگیرساند، خۆشم کوژاندمه‌وه\nعیسا پژمان، کوردێکی ساواکی خه‌ڵکی شاری سنه‌یه، ئێستا به‌ته‌مه‌ندا چووه و دانیشتووی شاری پاریسی فه‌ڕانسایه. عیسا پژمان تا ئێستاش وه‌ک شاپه‌رستێک خۆی ده‌ناسێنێ، ماوه‌یه‌ک له‌مه‌وه‌به‌ر مانگنامه‌ی "نما" ی ده‌رده‌کرد، له‌و مانگنامه‌دا تا ئێسشتا عیسا داکۆکی له شای ئێران ده‌کات.عه‌بدولکه‌ریم قاسم، که...\nکوردستانپۆست: فلیمێکی دۆکۆمێنتاری کورت ده‌رهه‌ق به په‌نابه‌ران\nله ده‌رهێنانی گه‌یلان نه‌ژاد فلیمێکی کورت ده‌رهه‌قبه ژیانی په‌نابه‌ران به گشتی و کوردان به تایبه‌تی له ژێر ناونیسانی (به‌خێربێن بۆ ئینگلترا) ببینه به کلیک کردن له‌سه‌ر ئه‌م یوتوبه‌ی خواره‌وه:\nكارمەندیكى تەندرووستى: كێ لەخەمى تەندروستى خەڵكى رانیە دایە\nكێ لەخەمى تەندروستى خەڵكى رانیە دایە كارمەندیكى تەندرووستى زۆر بەداخەوە ژیانى خەڵكانێك لەكوردستاندا بەدەست ەخۆشى هەژارى دەردەسەریەوە دەنالیت و كەچى بەشێكیش هەرلەم كوردستانە هى لاڤ دەژین و بۆهەڵامەتێك دەبێت ببرێن بۆنەخۆشخانەكانى ئوردن، دیارە ئەمە چەند جاریكە بەنوسینى دیكۆمینتى لەسەر خودى جەماعەتەكەى تەندروستى...\nکه‌مال حه‌مه ڕه‌ش: وتاره‌که‌ی مام جه‌لال له پلينۆمدا و بۆ یه‌که‌مینجاریش ئه‌و دوو نامه‌یه\nله پاش خوێندنه‌وه‌وه‌ی وتاره‌که‌ی مام جه‌لال له پلينۆمدا. به‌تايبه‌تی که گه‌يشتمه ئه‌م بڕگه‌يه؛به‌لام دواى كاره‌ساتى هه‌كارى ناكۆكى نێوان كۆمه‌ڵه‌و شۆسیالیست، به‌تایبه‌تى نه‌وشیروان و سالار له‌یه‌ك و خوالێخۆشبوو هه‌ڤاڵى نه‌مرمان كاك ره‌سول مامه‌ند گه‌یشته راده‌ى لێكترازان و جیابوونه‌وه‌ى شۆسیالیست...\nعوسمان عه‌لی: هەگبە ڕەشەكەی بروسك نهێنی زۆری تێدایە\nدوای ڕاپەرینی بەهاری 1991 و كۆڕەوی كۆمەڵانی خەڵكی كوردستان بەرەو سنوورەكانی دەرەوە . بێگۆمان باری دەروونی و گوزەرانی ژیانی خەڵكی بەگشتی زۆر خراب بوو . بنەماڵەی بروسك (یۆڵدرم) یەكێك بوو لەو خێزانە ئاوارانەی كە بەرەو سنووری توركیا هەڵاتن . لەبەر خراپی گوزەرانی ژیانیان ڕوویان لە كۆمەڵگای دەركار عەجەم...\nکوردستانپۆست: دواى 87 ساڵ، كوردستانپۆست سیخوڕیكردنى مەلا فەندى بۆ بەریتانیا ئاشكرا دەكات\nتایبەت بە كوردستانپۆستلە بەڵگەنامەیەكى نهێنى بەریتانى و نووسینگەى ئەفسەرى خزمەتگوزارى بەریتانیا تایبەت لە هەولێر بە ژمارە 17_12_1929 كە وێنەیەكى دەست كوردستانپۆست كەوتووە، ناوەڕۆكى نووسراوەكە ئاماژە بە سیخوڕیكردنى (مەلا فەندى) بۆ بەریتانیا دەكات.لە بەڵگەنامەیەدا (مەلا فەندى) ئەوەى بە نووسینگەى تایبەتى...\nهاوڕێی جەلال: ها‌وڕێ زەکی چۆن تیرۆر کرا\nهاوینی سالی 1983 بوو لە سەر شاخی ئەحمەد برنە بنکەیەکی هاوبەشمان هە بوو لە گەڵ هەڤاڵانی PDK دا.لەو بنکە یەدا تەنها سێ پێشمەرگەی لێ بوو دوانیان PDK بوو دانەیەکیان شیوعی بوو .بۆ پشوو دان هاوڕێ هەمە ڕەشید قەرەداخیمن و هاوڕێ زەکی نارد بۆ سەر هەمان شاخ هە ڤاڵانی PDK یش لە لای خویانەوە ئومەر قەرەگۆلی یان نارد...\nپۆڵا زیندانیی: چه‌ند ڕاستییه‌ک بۆ ئه‌وه‌ی که ئه‌نفالچییه‌کان مێژوو نه‌شێوێنن!\nدوابه‌دوای بڵاوبوونه‌وه‌ی ئه‌و به‌ڵگه‌نامانه‌و ڕاپۆرتێک له‌سه‌ر ئه‌نفالچییه‌کانی دوێنێ و شۆڕه‌سواره‌کانی ئه‌مڕۆی پارتی و یه‌کیه‌تی له‌سایتی پارتی چه‌پی کوردستاندا ، که‌سانێک که‌له‌نزیکه‌وه‌ئاگاداری ئه‌و تاوانه‌مه‌زنانه‌ن ، که‌م و زۆر هاتوونه‌ته‌گۆ و ڕوناکیی زیادتر ئه‌خه‌نه‌سه‌ر هه‌ندێک له‌و ڕووداوانه....\nڕۆژنامه‌نووسێک: منیش قسه‌ی خۆم له سه‌ر ده‌زگای ڕووداو هه‌یه\nپاش بڵاوبوونه‌وه‌ی ئه‌و ڕاپۆرته هه‌واڵه له سه‌ر ڕووداو نێت، به پێویستی ده‌زانم، منیش چه‌ند زانیارییه‌ک بخه‌مه سه‌ر ئه‌وانه‌ی که له‌وه و پێش له سه‌ر ئه‌م ده‌زگایه بڵاوکراونه‌ته‌وه، هه‌ڵبه‌ته من وه‌کو نووسه‌ر و ڕووژنامه‌نووسێک ئه‌م کاره ده‌که‌م، که په‌یوه‌ندییه‌کی تووند و تۆڵم له‌گه‌ڵ چه‌ند...\nلاپەڕە 37/39: « :: ... 33 34 35 36 37 38 39 »


ئاشکرا بوونی به‌ڵگه‌کانی ناردنی تیرۆریسته‌کان له تورکیاوه بۆ سووریا - Mehr News Agency\n12 rêbendanê 2019 - 16:36\nNews Code 24262\nئاشکرا بوونی به‌ڵگه‌کانی ناردنی تیرۆریسته‌کان له تورکیاوه بۆ سووریا\nمێدیا ئاگاداره‌کان به پێی ئه‌و به‌ڵگانه‌ی به ده‌ستیان گه‌یشتووه، ڕایانگه‌یاند که تورکیا له ساڵی ۲۰۱۴وه تیرۆریسته‌کانی له سنووره‌کانی خۆیه‌وه بۆ سووریا گواستووه‌ته‌وه.\nبه ڕاپۆرتی ئاژانسی مێهر له مه‌یادین، نورده‌ک مانیتۆر له ڕاپۆرتێکدا ئاماژه‌ی داوه که ئه‌م کاره‌ی نه‌هێنییه‌ی هه‌واڵگری تورکیا کاتێک ئاشکرا بوو که پۆلیسی تورکیا دوو پاسی ڕاگرت که پڕ بوو له تیرۆریسته‌کان له حاڵی گواستنه‌وه بۆ سووریا.\nله‌م ئۆپراسیۆنه پۆلیس تورکیا دوو پاسه‌که پڕ بووه که چه‌ک و ته‌قه‌مه‌نی و کاتێک پۆلیس لێکۆڵینه‌وه‌ی له دوو شۆفیڕه‌که کرد، ئه‌وان دانیان پێدا نا که ۷۲ هێزی چه‌کداریان به فه‌رمانی میتی تورکیا بۆ سووریا گواستووه‌ته‌وه.\nئه‌م ماڵپه‌ڕه به‌ڵگه‌یه‌کی بڵاو کردووه‌ته‌وه که له لایه‌ن ئیسماعیل حه‌قی موسا، جێگری هه‌واڵگری تورکیا واژۆ کراوه.\nله‌م به‌ڵگه‌دا هاتووه که زانیارییه‌کان سه‌باره‌ت به گواستنه‌وه‌ی تیرۆریسته‌کان بۆ سووریا نه‌هێنی ده‌وڵه‌ته ده‌بێت بپارێزرێت.\nله درێژه‌ی به‌ڵگه‌که هاتووه که ۹ی ژانڤییه چه‌ندین پاس له سنووری ئاقجا قه‌ڵاوه بێ هیچ پشکنینێک بۆ ناو خاکی سووریا چوون که پڕ بوون له تیرۆریستی چه‌کدار و فه‌رمانیش کراوه که شۆفیڕه‌کان به په‌له بگه‌ڕێنه‌وه بۆ ناو خاکی تورکیا.\nهه‌روه‌ها له ڕاپۆرته‌کدا هاتووه هه‌موو ئه‌و که‌سانه‌ی به‌رپرس بوون له لێکۆڵینه‌وه له‌م دوو پاسه به هۆکاری نادیار له کاره‌کانی خۆیان دوور که‌وتوونه‌ته‌وه ۲ وه‌ک دیاره حکومه‌تی تورکیا له دوای شاردنه‌وه‌ی ئه‌م ڕاستییه بووه.\nگەمارۆی کەرتی دەرمان جەنایەتێکی دژە مرۆڤی ئەمریکایە/…\nکاردانەوەی حەشدی شەعبی بە هێرشی تورکیا بۆ سەر سووریا


وه‌فدێكی هه‌رێم سه‌ردانی پارێزگای سه‌ماوه ده‌كات - هيوای کۆرد\nHome هەواڵ عێراق وه‌فدێكی هه‌رێم سه‌ردانی پارێزگای سه‌ماوه ده‌كات\nوه‌فدێكی هه‌رێم سه‌ردانی پارێزگای سه‌ماوه ده‌كات\non: نیسان 13, 2019 In: عێراق, کوردستانی, هەواڵ\nوه‌زاره‌تی كاروباری شه‌هیدان و ئه‌نفالكراوان وه‌فدێك ڕه‌وانه‌ی پارێزگای سه‌ماوه ده‌كات به‌مه‌به‌ستی هه‌ڵدانه‌وه‌ی ئه‌و گۆڕه به‌كۆمه‌ڵه‌ی كه دوێنێ دۆزرایه‌وه، وته‌بێژی ئه‌و وه‌زاره‌ته‌ش ڕایده‌گه‌یه‌نێت، “پێده‌چێت ژماره‌ی گۆڕه‌كان له‌یه‌ك دانه زیاتربن”.\nفوئاد عوسمان وته‌بێژی وه‌زاره‌تی كاروباری شه‌هیدان و ئه‌نفالكراوان له‌لێدوانێکیدا بۆ میدیاکان رایگەیاند ، “له‌دوای بڵاوكردنه‌وه‌ی گرته‌ی ڤیدیۆیی تایبه‌ت به‌دۆزینه‌وه‌ی گۆڕێكی به‌كۆمه‌ڵی ئه‌نفالكراوان له‌سنوری پارێزگای سه‌ماوه، په‌یوه‌ندیمان به‌پارێزگاری سه‌ماوه‌وه كردو داوامانكردوه ته‌نها پاراستنی گۆڕه‌كه بگرێته ئه‌ستۆ تائه‌وكاته‌ی وه‌فدێك ڕه‌وانه‌ی پارێزگاكه ده‌كه‌ین”.\nله‌باره‌ی واده‌ی چونی وه‌فدی وه‌زاره‌تی كاروباری شه‌هیدان و ئه‌نفالكراوان بۆ سنوره‌كه‌و هه‌ڵدانه‌وه‌ی ئه‌و گۆڕه به‌كۆمه‌ڵه‌ی ئه‌نفالكراوان، فوئاد عوسمان وتی:”له‌دوای ته‌واوبونی مه‌راسیم و چالاكیه‌كانی یادكردنه‌وه‌ی كاره‌ساتی ئه‌نفال، له‌داهاتویه‌كی زۆر نزیكدا وه‌فدی تایبه‌تمه‌ندی وه‌زاره‌ت سه‌ردانی پارێزگای سه‌ماوه ده‌كات به‌به‌مه‌به‌ستی ده‌ستكردن به‌هه‌ڵدانه‌وه‌ی گۆڕه‌كه”.\nبه‌وته‌ی ئه‌و به‌رپرسه‌ی وه‌زاره‌تی شه‌هیدان، “پێشتریش له‌سنوری پارێزگای سه‌ماوه گۆڕی دیكه‌ی ئه‌نفالكراوان دۆزراوه‌ته‌وه، بۆیه پێده‌چێت ئه‌وه‌ی ئێستا دۆزراوه‌ته‌وه، ته‌نها یه‌ك گۆڕی به‌كۆمه‌ڵ نه‌بێت، به‌ڵكو ژماره‌یه‌ك گۆڕبن”.\nدوێنێ 12ی 4ی 2019، پارێزگاری سه‌ماوه هه‌واڵی دۆزینه‌وه‌ی گۆڕێكی به‌كۆمه‌ڵی ئه‌نفالكراوانی له‌ناوچه‌یه‌كی بیابانی پارێزگاكه ڕاگه‌یاندو ئاماژه به‌وه‌دا، “ئه‌و گۆڕه برا كورده‌كانی تێدا زینده به‌چاڵكراوه”.\nTags: ئه‌نفالكراوانسه‌ماوه‌گۆڕی به‌كۆمه‌ڵهه‌رێم\nبەرپرسێکی رۆژئاوا: روسیا گفتوگۆکانی نێوان رۆژئاوا و دیمەشقی راگرتوە\nوه‌زاره‌تی گواستنه‌وه له‌باره‌ی گرانبوونی نرخی كارتی ئینته‌رنێت رونكردنه‌وه ده‌دات


زانست و فەلسەفەی ویستی ئازاد (بەشی دووەم) – KurdRawm\nزانست و فەلسەفەی ویستی ئازاد (بەشی دووەم)\nنووسینی: کامۆ ئاراز\nفیزیای کوانتەم و ویستی ئازاد\nهەروەکو پێشووتر ئاماژەی پێدرا کە فیزیا دیتێرمێنیستیانەیە، ئەم هزرە دیاریکراوگەراییەش بە زەقی لە فیزیادا باو بوو تا سەرەتاکانی سەدەی بیستەم. چونکە تا دەوروبەری ١٩٠٠ەکان هەموو دیاردەکان دەتوانرا بە فیزیای کلاسیک لێک بدرێنەوە و دەتوانرا پێشبینی پێشهاتە فیزیاییەکانیش بکرانایە؛ بە یاساکانی فیزیا، وەلێ دواتر هەندێک دۆزینەوە بەدی کرا و هەندیک تاقیکردنەوەش کرا کە دەرەئەنجامەکان نەدەتوانران لێک بدرێنەوە لە ڕێی فیزیای کلاسیکەوە، هەر بەم هۆیانەش فیزیای کوانتەم هاتە کایەوە کە تێیدا پێشبینیکردنی ڕەهایی وەکو فیزیای کلاسیک بوونی نییە و کار لەسەر ئەگەرەکان دەکات.\nلە دیرۆکدا خەڵکی وایان دادەنا کە ڕووداوە سرووشتییەکان هەڕەمەکییانە ڕوودەدەن، هەر ئەمەش بوو وای کرد بوو کە قوربانی بۆ خوداکان بکەن، چونکە نەیان دەتوانی پێشبینی داهاتوو بکەن، جا بۆیە پەنایان دەبردە بەر قوربانی بۆ خوداکان تاوەکو دڵیان نەرم بکەن سەبارەت بەوەی چ بڕیارێک لە داهاتووی ئەم شوێنکەوتووانە دەدەن. ئەگەر بتویستایە قومار ببەیتەوە ئاسایی بوو بچیتە بەردەم پەیکەری فۆرتونا و داوای بەختی باشت بکردایە، گەر جووتیار بووای ڕێی تێدەچوو سەردانی خوداوەند دێمیتەرت بکردایە کە لە یۆناندا خوداوەندی کشتوکاڵ بوو. بەڵام؛ خەڵکی وردە وردە هەستیان کرد کە جۆرێک لە ڕێکخراوی لە گەردووندا بوونی هەیە، بەتایبەتی جوڵەی تەنە ئاسمانییەکان، لەمەوە زانستی گەردوونناسی دێتە کایەوە، بۆیان دەرکەوت کە دەتوانن جوڵەی تەنەکانی گەردوون بە هاوکێشە و یاسا دەرببڕن، هەر ئەم تێگەیشتنەش دواتر بۆ زانستەکانی دیکە درێژ دەبێتەوە.\nلەگەڵ پەرەسەندنی زانستدا تێگەیشتنێکی دیتێرمێنیستیانە درووست دەبێت، ئەم تێگەیشتنەش تا سەدەی بیست بەردەوامی هەبوو، ئاخر تێبینی کرا کە هەموو جوڵەی تەنەکان دەتوانرێت پێشبینی بکرێن لە ڕێی یاساکانی فیزیاوە. تەنانەت هزرە بەناوبانگەکەی سیمۆن-پیێر لاپلاس پوختکراوەی ئەو تێگەیشتنە دیتێرمێنیستییە بوو کە شتێکی هاوشێوەی ئەمەی دەگووت: گەر زانا بین بە شوێن و خێرایی هەموو پاڕتکڵەکانی گەردوون ئەوا دەتوانین هەژماری هەر ساتێکی ڕابوردوو و داهاتوویان بکەین. هەر ئەم دۆگمای دیتێرمێنیزمی زانستیانە بوو کە وای لە ئەلبێرت ئەنشتاین کرد دڵخۆش نەبێت بە دۆزینەوەکانی کوانتەم و دەیگووت ‘خودا یاری بە زار ناکات.’ وەلێ بنەمای نادڵنیایی هایزنبێرگ، کونە ڕەشەکان و دۆزینەوەکانی کوانتەم ئەم هزرەی لاپلاس و ئەنشتاینیان ئاوەژوو کرد.\nهەر بۆیە فیزیای مۆدێرن بە تەواوەتی دیتیرمێنیستیانە نییە و توخمێکی نادیاریکراوگەرا لە گەردووندا دەکرێت بوونی هەبێت، ئەمەش نادیاریکراوگەراکان indeterminists و تەباگەراکان دڵخۆش دەکات. دۆزینەوەکان و دیاردەکانی کوانتەم هەنگاو بە هەنگاو خۆیان خزاندۆتە ناو پرسەکانی ویستی ئازاد و هۆش، هەرچەندە کوانتەمیش نەبووەتە چارەسەرکردنی ئەم پرسانە بە یەکجارەکی بەڵام؛ توانراوە دیدگایەکی دیکە و ڕەهەندێکی دی لەم باسانە بهێنێتە کایەوە، تەنانەت هەندێک بیرمەند هەن کە لایان وایە کوانتەم دەکرێت کلیلی چارەسەرکردنی ئەم گرێ کوێرانەی هاوشێوەی ویستی ئازاد، ئەقڵ و هۆش بێت.\nپێش ئەوەی کوانتەم لە فیزیادا بێتە کایەوە، بیرمەندەکان بیرۆکەی ڕێکەوتیان [chance] بە نەزانی لە قەڵەم دەدا، بەوەی ئەو کەسانەی کە باس لە ڕێکەوت دەکەن، ئەوانەن کە تێناگەن لە پڕۆسە دیتێرمێنیستییەکان و مۆری وشەی ‘ڕێکەوت’ لەو دیاردانە دەدەن. وەلێ کوانتەم ئەم هزرەی سەرەوخوار کرد، ئاخر مەسەلەی ڕێکەوت تەنیا وەکو دەرچەیەکی ئەقڵی سەبژێکتیڤ نەمایەوە، بەڵکو بۆمان دەرکەوت کە ئەگەر و ڕێکەوت دەکرێت بە ئۆبژێکتیڤیانە لە گەردووندا بوونیان هەبێت. دیاردەیەکی دیکەی گرنگی کوانتەم کە لە فیزیای کلاسیکی جیای دەکاتەوە بریتییە لە: نادڵنیایی و ڕێژەیی بوون. بە پێچەوانەی فیزیای کلاسیکەوە، لە کوانتەمدا پێوانەکاری درووست و ورد بۆ گەردیلەکان سەختە، هەرگیز ناتوانیت پێوانەکارییەکی ورد و درشت بکەیت بۆ دیاردەکان. بە پوختی ناتوانین پێشبینی ڕووداوەکانی داهاتوو بکەین بە گوێرەی کوانتەم، لەمەشەوە هەڕەمەکی [randomness] بوونی هەیە.\nئەم وتارە من نووسیومە یان نیورۆنەکانم؟\nپێم وایە هیچ گومانێک نییە لەوەی مێشکناسی دەتوانێت ڕۆڵێکی گرنگ ببینێت لە تێگەیشتن لە ویستی ئازاد. ڕاستیەکەی ویستی ئازاد هەبێت یان تەنیا وەکو وەهمێک بوونی هەبێت و ئەزموونێکی ئۆنتۆلۆژیانە نەبێت، ئەوا هەر مێشکە کە بەرپرسیارە. کاتێک تۆ بڕیارێک دەدەیت و دواتر هۆیەک دەدەیت کە بۆ ئەوە بژاردەکەت بووە، تۆ هۆشت بەکار دەهێنیت، دەڵێیت؛ کە ‘خودی خۆت’ بڕیارت لەو هەڵبژاردەیە داوە، جا ‘خودیش’ ڕەهەندێکە لە ڕەهەندەکانی هۆش. هۆش بۆ خۆی کێشەیەکی دژوار و ئاڵۆزی زانست و فەلسەفەیە، بۆیە هێنانە کایەی بۆ ناو ئێرە کارەکانمان دژوارتر دەکات، وەلێ دەبێت لەوە تێبگەین کە ئەو دوو پرسە پەیوەندیان بە یەکترەوە هەیە.\nتا ئێستا بنچینەی هۆش یەکلا نەبووەتەوە، هەندێک لە فەیلەسوفەکان لایان وایە پڕۆسەکانی مێشک بە تەنیا بەس نین بۆ لێکدانەوەی دیاردەکە، بەڵام؛ تا ئێستا ئەوەی لە توێژینەوەکانی مێشکناسی دەستمان دەکەون بریتییە لە: هەبوونی پەیوەندی زەق لە نێوان ئەزموونە هۆشییەکان و پڕۆسەکانی مێشک. هەر بۆیە ئەگەر ئەوە ڕاست بێت کە هۆش لە بەرهەمێکی مێشک زیاتر نییە، ئەوەی دەیکەین زادەی سیناپس و نیورۆنەکانمانن، کەوایە ئەم وتارە من نووسیومە یان نیورۆنەکانم؟\nئێمە هەستی سەربەستیمان هەیە بۆ ئەو بڕیارانەی دەیاندەین، بەڵام؛ بەشێوەیەک لە شێوەکان ئەمە بەندە بەوەی کە ئێمە بوونەوەرانێکی هۆشمەندین، هەر ئەو هۆشمەندیەشە کە وا دەکات ئەو هەستی ئازادییە لە هەڵبژاردنمان هەبێت. بەردێک دەبێت چ ئەزموون و هەستێکی ئازادانەی هەبێت؟ وەڵامەکە بە ڕوونی نەخێرە. کەوایە بۆ هەبوونی هۆشمەندی و دەمەقاڵێکردن لەسەر ویستی ئازاد پێویستیمان بە هەبوونی سیستەمە بایۆلۆژییەکان هەیە، هەروەکو هەمیشە دەڵێم؛ کە بابەتگەلێک نەدەبوونە پرسی زانستی و فەلسەفی ئەگەر ئۆرگانیزمەکان بوونیان نەبوونایە، بابەتگەلی هاوشێوەی: هۆش، ویستی ئازاد، ئەخلاق و هتد. هەر بۆیە پێم وایە بۆ دەستکەوتن و نزیکبوونەوە لە وەڵامی درووست سەبارەت بەم پرسانە و لە ناویشیاندا ویستی سەربەست پێویستیمان بە توێژینەوەی زێدەترە لە مێشکناسی و ڕەفتارە بایۆلۆژییەکان. هەنووکە هەندێک بیروبۆچوونیش هەن لەوەی ویستی ئازاد دەکرێت ڕەفتاری بایۆلۆژی بێت و لە زیندەوەراندا پەرەیسەند بێت (لە بەشی داهاتوو تیشک دەخەینە سەر پەرەسەندنی ویستی ئازد).\nڕاستە ئێمە وا هەست دەکەین کە هۆشمان هەمیشە لە کاردایە و بەردەوام ئاگامەندین، وەلێ کاتێک بە قووڵی لە بایۆلۆژیا و نیورۆلۆژیا دەڕوانین ئەم تێگەیشتنەمان درووست نییە. هۆش تەنیا بەشێکی کەمی چالاکی مێشکە. ڕەفتار و شتانێکی زۆر لە مێشکتدا ڕوودەدەن کە هۆشمەندیت دەستیان پێناگات. هەم هۆشداری و هەم ناهۆشداری و کردەی خۆکردانەی مێشکی تۆ سوودی بایۆلۆژی خۆیان هەیە. کاتێک کە تۆ فێری ژەنینی ئامێری گیتار دەبیت، دەستەکانت لەسەر تەلەکانی دەلەرزن و بە ئاسانی ناتوانیت زاڵ بیت بەسەر ژەنینی تەلەکان، زۆر بۆت قورسە کە هەردوو دەستت هاوشان بکەیت لە کاتی ژەنینی کۆردێک یان نۆتەکانی پەیژەی مۆسیقاکە، ئەی بۆچی کاتێک لە یوتوب دەڕوانیت چەندین کەس دەبینیت کە دەتوانن بە ڕێکوپێکی و زۆر بەجوانی گیتار بژەنن؟\nئەگەر تۆ بتوانیت ئارامبگریت و ڕۆژانە لە پڕۆڤەکردن بەردەوام بیت، ئەوا نیورۆنەکانی مێشکت خۆیان دادەڕێژنەوە و ئەو ژەنینانەت لە ناو مێشکت پڕۆگرام دەبن، هەر بۆیە کاتێک ساڵانێک بەسەر دەبەیت لە ژەنین و پڕاکتیزەکردن لەسەر گیتار دەکرێت تۆش لە داهاتوودا وەکو کچ و کوڕەکەی ناو یوتوب بە جوانی ئامێرەکە بژەنیت. ئاخر بەشێکی زۆر لەوەی دەیژەنیت خۆکردانە ڕوودەدات بەهۆی ئەوەی مێشکت خۆی لەسەری ڕاهێناوە. لێرە پرسیارێک درووست دەبێت: کەوایە بۆچی هۆشم هەیە، ئەگەر کرداری خۆکردانە لە ئاگاییمان باشتر بتوانن کارەکان تێبپەڕێنن و وزەیەکی کەمتر خەرج بکەن هۆشمان بۆچییە؟ لێرە نامەوێت بە درێژی بڕۆمە ناو وەڵامدانەوەی ئەو پرسیارە، بەڵام؛ هۆشمەندیش ئەرکی خۆی هەیە، کاتێک مێشک دەیەوێت بڕیارێک بدات چەندین ناوچەی جیاوازی مێشک لەگەڵ یەکتری دەکەونە گفتوگۆوە، بێگومان هەبوونی هۆش وەکو ‘بەڕێوبەری’ کۆمپانیایەک یان ‘شارەداری’ شارێک ئەم ململانێیە ناوەکیانە دەتوانن هێور بکەنەوە. هۆیەکی دیکەش دەکرێت ئەوە بێت، کاتێک تۆ قووڵ چوویتەتە ناو پڕۆسە میکانیکییە خۆکردەکانی مێشک، پێویستیت بە ئاگامەندییە تاوەکو ‘هۆشت’ بهێنێتەوە بەر خۆت بۆ هەر پێشهاتێکی لەناکاو.\nئەوە ڕاستە لەوانەیە من لە ڕێی ئەزموونە هۆشییەکانمەوە وا هەست دەکەم کە ‘خودی خۆم’ ئەم نووسینەم نووسیوە، بەڵام؛ بۆ بەدیهێنانی ئەم ساتەش هەر نیورۆنێکی مێشکم پەیوەندی لەگەڵ یەکدیدا دەبەستن، جگە لەمەش ئەو مێژووەی لە ژیانمدا پێی ڕۆشتووم هەموویان منیان گەیاندووە بەوەی ئەم وتارە بێتە ئەنجام، کەوایە بەڕاستی ئازاد بووم لە نووسینی یان زنجیرە ڕووداوێکی ناوەکی و دەرەکی هاوشان بە مێژووەکەم دەستیان لەم وتارەدا هەبووە؟ بەدەر لەو هەستە ئازادییەی هەمانە، دەبێت هۆش چ دەستەڵاتێکی هەبێت بەبێ نیورۆنەکان، بۆیە ناتوانین نەپرسین کێ ئێمە کۆنتڕۆڵ دەکات؟\nمن تاوانبارم یان ویستی ئازاد؟\nکێنێس جەیمس پاڕکس [بە کورتی کێن پاڕکس] لە سالی ١٩٨٧ تەمەنی بیست و سێ ساڵ بوو، خاوەنی منداڵێکیتەمەن پێنج مانگانیش بوو.لە ٢٣ی مانگی پێنجی ١٩٨٧ شەوەکەی بە دەم تەماشاکردنی تیڤیەوە خەو دەیباتەو، جا کێن پاڕکس یەکێک بوو لەوانەی کەخەوی قورس بوو و دەکرا بە دەم خەوەوە هاتوچۆی بکردایە. هەر دوای خەولێکەوتنی هەڵدەستێتە سەر پێ کەوشەکانی لە پێ دەکات و هەر بە دەم خەوەوە ئۆتۆمبێلەکەی بە درێژایی ٢٣ کیلومەتر لێ دەخوڕێت و دەچێت بۆ ماڵی خەسوو و خەزووری، خەسووی دەکوژێت و هەوڵی خنکاندنی خەزوریشی دەدات بەڵام ئەو دەربازی دەبێت، دواتر دیساب ئۆتۆمبێلەکە لێ دەخوڕێت و دەچێتە بنکەی پۆلیس و دەلێت ‘وابزانم دوو کەسم کوشتووە.’\nڕاستیەکەی کێن هیچ کێشەیەکی لەگەڵ دایک و باوکی هاوسەرەکەیدا نەبوو، بگرە پەیوەندی و نێوانی ئەو لەگەڵ خەسوو و خەزووریدا توندوتۆڵ بوو، لە دادگاشدا نەتوانرا هیچ پاڵنەرێک بدۆزنەوە لەوەی بۆ کێن دەبێت ئەوان بکوژێت. پارێزەرەکانی کێن پاڕکس تیمێک لە زانا و شارەزایانیان پێک هێنا تاوەکو پشکنین بۆ دۆخی تەندرووستی کێن بکەن، لە ڕێیی بەکارهێنانی EEGیەوە دەرکەوت کە کێن گیرۆدەی کێشەی خەوتنە و مێژوویەکی دوورودرێژیشی هەیە لە بەدەم خەوەوە پیاسەکردن. ئیدی بەڵگە دەرەئەنجامی تاقیکردنەوەکان دەریخست کە ناکرێت کێنت پاڕکس بە مەبەست تاوانەکەی ئەنجام دابێت و هیچ پاڵنەرێکیش نەبووە بۆ ئەوەی هەوڵی کوشتنی دایک و باوکی هاوسەرەکەی بدات، هەر بۆیە دادگا کێن پاڕکسی ئازاد کرد.\nلەم نموونەیەی پاڕکسدا دەبینین کە گەر هۆشمان بەخۆمانەوە نەبێت و زۆر لەسەر کردارە خۆکردانە نائاگاییەکانمان بمێنینەوە لە بوکەڵەیەکی بە تەل کۆنتڕۆڵکراو زێدەتر نین. ڕاستیەکەی بەشێک لە زاناکان هۆشداریشمان هەر وا لێکدەدەنەوە، ئێمە هۆشدار بین یان نا هێشتاکە پڕۆسێسە نائاگاییەکان و نیورۆن و سیناپسەکانمان دەمانهێننە هەلەکەسەما. نموونەیەکی دیکە دەکرێت چاڕلس ویتمان بێت، لە ڕۆژی ١ی مانگی هەشتی سالی ١٩٦٦ لە زانکۆی تێکساس دەستڕێژی گولە دەکات و کۆمەڵێک خەڵک دەکوژێت و دواتریش خۆی لەلایەن پۆلیسەوە دەپێکرێت و گیان لە دەست دەدات. بۆ ڕۆژی پێشووتریش دایک و هاوسەرەکەی لە خەودا کوشت بوو.\nهاوشێوەی پاڕکس ویتمان هیچ کێشەیەکی خیزانی و کۆمەڵایەتی نەبوو، بگرە گەنجێکی زیتەڵی ئاسایی بوو، تەنانەت دایک و هاوسەرەکەشی خۆش دەویست و پەیوەندی نێوانیان گەرموگوڕ بوو. شەوێک پێش ئەوەی هێرش بۆ سەر زانکۆی تێکساس، چەند نامەیەکی خۆکوژی جێهێشتبوو. لە یەکێک لە نامەکان داوای کردبوو کە دوای مردنی لاشەکەی توێکاری بکرێت بۆ ئەوەی بزانرێت ئەگەر كێشەیەکی هەبوو بێت، چونکە لە نامەکە نووسی بووی کە هەست دەکات ماوەیەکە لەسەر خۆی نییە و دەنگ و ژاوەژاو لە ناو مێشکیدا بوونیان هەن. دوای کوژرانی ئاواتەکەی هێنرایە دی و پشکنینی دوای مەرگی بۆ کرا، دەرکەوت گرێیەکی چکۆلە درووست ببوو کە فشاری دەخستە سەر بەشێکی مێشک کە پێی دەگوترێت ئەمیگداڵا کە پەیوەستی ترس و توندوتیژییە.\nنموونەی زۆرمان هەن هاوشێوەی ئەو دوو دۆسیەی کە هەنووکە خرانە ڕوو. تەنانەت هەندێک گرێی مێشک دەکرێت حەزی پیدۆفیلیا [منداڵبازی] لەلایەن کەسی توشبووەوە درووست بکات، بە نەمانی گرێیەکەش ئارەزووەکە بوونی نامێنێت، دەکرێت چەندین نموونەی دیکەی هاوشێوەی بهێنینەوە، هەموو ئەم نموونانەش دەریدەخەن کە ئێمە بووکەڵەی چالاکی و پڕۆسە نیورۆنییەکانی مێشکمانین. کاتێک لە ڕێستۆرانتەکە دانیشتوویت و چەند هەڵبژاردەیەکت لە بەردەمە، بۆ ئەو ڕۆژە حەز دەکەیت کە سپاگێتی داوا بکەیت، ئەم ئارەزووەت کە لە خۆتەوە هاتۆتە ناو ئەقڵت و دەتەوێت بە ئەنجامی بگەیەنیت کاری نیورۆنەکانتە، جا هۆی ڕوودانیشی تەنیا پەیوەست نییە بە کاتی ئێستاتەوە، دەتوانیت بۆ میلی چرکە، چرکە، خولەک، هەفتە، مانگ، ساڵ، دەیە یەکی پێشوو بیگەڕێنیتەوە، تۆ بە هەموو ئەو ئەزموون و مێژوویەی تێپەڕبوویت گەیشتوویتەتە ئەم ساتەی ئێستا بڕیار بدەیت سپاگێتییەکە لە نێو چەندین ژەمی دیکەدا هەڵبژێریت، یان وەکو من ئەم وتارە بەم جۆرەی ئێستا دابتاشیت.\nمێشکم پێش خۆم بڕیاری داوە؟\nیەکێک لە تاقیکردنەوە بەناوبانگەکان کە لە ئێستادا بە تاقیکردنەوەیەکی کلاسیکی دادەنرێت لە بابەتی مێشکناسی و ویستی ئازاد، بریتییە لە: تاقیکردنەوەکەی لیبێت. بێنجامین لیبێت یەکێکە لەو زانایانەی کە هەوڵی داوە مەسەلەی هۆش بە زانستیانە بکات و بیهێنێتە ناو لێکۆڵینەوە زانستییەکان. بەهەرحاڵ، لە هەشتاکانی سەدەی ڕابوردوو لیبێت تاقیکردنەوەیەکی کرد کە ئێستا هەر بە ناوی خۆیەوە دەناسرێت— تاقیکردنەوەکەی لیبێت— لیبێت کەسێکی دەهێنا و لە بەردەمیدا کاتژمێرێکی دادەنا کە خاڵێکی تێدا بوو؛ هاوشێوەی میلی کاتژمێر، وەلێ خێراتر، دەسوڕایەوە، داوای لە بەژداربووەکان دەکرد هەر کاتێک دەیانەوێت بڕیار بدەن پەنجەیان یان دەستیان بجوڵێنن، با بیکەن و ئەو کاتەشی کە بڕیارەکەیان تێدا داوە لەسەر کاتژمێرەکە دیاری بکەن کە ئەو ساتە خاڵەکە لەسەر کامە بەشی کاتژمێرەکە بووە.\nدەرەئەنجامەکان دەریانخست کاتێک کەسێک هۆشیانە دەیگوت لەو کاتەدا بڕیاری داوە بە بەجێگەیاندنی کرداری بەرزکردنەوەی پەنجەیەکی یان جوڵاندنی دەستی، ڕاستیەکەی ٢٠٠ میلیچرکە پێش ئەو هەستە هۆشییە بڕیارەکەی داوە، جیا لەوەش بە سەدان میلیچرکە پێشووتریش مێشک خۆی بۆ کردنی ئەرکەکە ئامادە کردووە. بەشێکی زۆر لە بیرمەند، بەتایبەتی دیتێرمێنیست و تەباگەراکان وا دەرەئەنجامی تاقیکردنەوەکەیان لێکدایەوە کە هەستکردن بەوەی ئێمە خاوەنی ویستی ئازادین لە وەهمێک زیاتر نییە، ئێمە وا هەستدەکەین خۆمان بڕیارمانداوە، کەچی بە چەند چرکەیەک پێشووتر مێشک خۆی بۆ خۆی بڕیارەکەی یەکلایی کردووەتەوە.\nلێکدانەوەی جیاواز هەن بۆ دەرەئەنجامەکانی ئەم تاقیکردنەوەیە، خودی لیبێت پێی وا نەبوو کە دەرەئەنجامەکانی تاقیکردنەوەکەی زیان بە بیرۆکەی ویستی ئازاد بگەیەنن، تەنانەت ئەو دەیگوت کە هۆشی مرۆڤ دەتوانێت ڤیتۆی ئەو بڕیارە بکات و ئەو بژاردەیەی کە خەریکی ئەنجامدانێتی ڕەت بکاتەوە. هەندێکی دیکەش جوڵەی میکانیکی هاوشێوەی بەرزکردنەوەی پەنجە و جوڵاندنی مەچەک بە ویستی ئازاد لە قەڵەم نادەن، ئاخر ئەو جۆرە جوڵە میکانیکییە فیزیۆلۆژیانە مێشک لە کۆنەوە خۆی لەسەر ڕاهێناون و ئاساییە لە کردنی کردارێکی میکانیکی وا سادە مێشک خۆی ئامادە بکات. هەر بۆیە ویستی ئازاد بریتییە لە: بڕیاردان لە بژاردەگەلێک کە هۆش و بیرکردنەوە تێیدا ڕۆڵ دەبینن و ڕێڕەوی ژیانی کەسەکە دیاری دەکەن هاوشێوەی: بڕیاردانی هاوسەرگیری، هەڵبژاردنی پیشە، کوشتن و نەکوشتن و هتد.\nلە تاقیکردنەوەیەکی سالی ٢٠٠٢، بە سەرپەرشتی پڕۆفیسۆر ئەلڤارۆ پاسکوال-لیۆن، بەژداربووگەلێک بانگ دەکرانە تاقیگە و لە بەرانبەر سکرینێکدا دادەنیشێنران و دەستەکانیشیان لەسەر مێزەکە ڕا دەکێشا. کاتێک ڕەنگی سوور نیشان دەدرا ئەوان لە ناو مێشکی خۆیاندا بڕیارێکیان دەدا لەوەی ئایە دەستی ڕاست یان چەپ بجوڵێنن، هەرچەندە بڕیارەکەیان دەدا بەڵام: جێبەجێیان نەدەکرد، دواتر ڕەنگی زەرد نیشان دەدرا و بەدوایدا سەوز، لە ساتی دەرکەوتنی ڕەنگی سەوز لەسەر سکرینەکە ئەو بڕیارەی لە مێشکیاندا هەڵیان بژارد بوو جێبەجێیان دەکرد و ئەو دەستەیان دەجوڵاند کە ویستبوویان بیجوڵێنن.\nئەوەی مایەی سەرنجە ئالڤارۆ و تیمەکەی لە ڕێی بەکارهێنانی TMSەوە شەپۆلێکی ئێلیکترۆماگنێتیکیان بۆ مێشکی کەسەکان دەنارد. بەمەش بەشی مۆتۆر کۆرتێکسیان لە کەسەکەدا دەوروژاند، بۆ ئەوەی وا لە کەسەکە بکەن بژاردەکەی بگۆڕێت بە بێ ئەوەی ئەو کەسانە هەست بەوە بکەن. هەر بۆیە ئەوان بڕیاریان دەدا کاتێک رەنگی سوور لەسەر سکرینەکە بوو، لەو ساتەی کە ڕەنگە زەردەکەش بە دیار دەکەوت توێژەران شەپۆلێکی ئەلیکترۆماگنێتیکیان بۆ مێشکی کەسەکە دەنارد، بۆ وێنە بەشی چەپی مۆتۆر کۆرتێکسیان دەوروژاند کە ئەمە وای دەکرد ئەگەری زیاتر بێت بەژداربووەکە دەستی ڕاستی بجوڵێنێت.\nئەوەی سەرنجڕاکێشە ئەوەیە، هاوشێوەی تاقیکردنەوەکەی لیبێت، بەژداربووەکان ڕایان دەگەیاند کە خودی خۆیان ویستوویانە ئەو دەستەیان بەرز بکەنەوە یان کاتێک بڕیارەکەیان گۆڕیوە خۆیان ویستیان لەسەر ئەوە بووە بڕیارەکەیان بگۆڕن، کەچی بێئاگابوون لەوەی لە ڕێی TMSەوە یاری بە هەڵبژاردەکەیان کراوە. هەر چ چالاکییەک لە مێشکدا ڕووی بدایە ئەوان خۆیان دەکرد بە خاوەنی، ئەمە هۆشە کە چیرۆکێک بۆ خۆی درووست دەکات لەوەی خۆتیت کە سوکانەکەت بە دەستە. بەڵام؛ ئەم جۆرە تاقیکردنەوانە کێشە بۆ هەبوونی ویستی ئازاد درووست دەکەن و وەهمی ویستی ئازاد دووپات دەکەنەوە.\nهەر چۆنێک بێت، دەبێت ئەوە بگوترێت کە لە ئێستای مێشکناسیدا ناتوانین ویستی ئازاد بە تەواوی ڕەت بکەینەوە. مێشک ئەندامێکی ئاڵۆزە بلیۆنان نیورۆن چالاکی ئاڵۆزی تێدا بە ئەنجام دەگەیەنن، ئەمە جگە لەوەی لە هەسارەکەماندا ٨ بلیۆن مێشکی ئاڵۆزی وەها لە بووندان و لەگەڵ یەکدیدا هەڵسوکەوت دەکەن. ئەم تۆڕە بەیەکترداچووە ئاڵۆزە سەختە هەموو نهێنییەکانی خۆی بە ئاسانی بە دەستەوە بدات. بۆیە هێشتا پێویستیمان بە توێژینەوەی زانستی زیاترە بۆ تێگەیشتنی زیاتر لە ئەندامە ئاڵۆزەکە- مێشک.\nپەرەسەندنی ویستی ئازاد\nپێشتر وا دادەنرا کە ئاژەڵەکان کرداریان نییە بەڵکو تەنیا پەرچەکرداریان هەیە، واتە تەنیا وەڵامی ئەو ئینپوتانە دەدەنەوە کە لە ژینگەکەیاندا ڕووبەڕوویان دەکرێتەوە، تەنانەت ڕێنێ دێکارتیش پێی وا بوو تەنیا مرۆڤەکان خاوەنی ویستی ئازادن و ئاژەڵەکان لە ڕۆبۆتێکی بایۆلۆژی زیاتر نین. بەڵام؛ ئەم جۆرە لە بیرکردنەوە دەربارەی ئاژەڵەکان ماوەیەکی زۆرە جێهێڵدراوە و بە هەند وەرناگیردرێت. ئاژەڵەکانیش بەشی خۆیان خاوەنی فۆڕمێکن لەو شتانەی کە ئێمە لەوان جیا دەکەنەوە: هۆش، مۆڕاڵ، بیرکردنەوە، زمان و هتد. توێژینەوەکان دەری دەخەن کە ئاژەڵەکانیش هەندێک کردار بە ئەنجام دەگەیەنن کە زادەی دۆخەکانی ناخیانە و مەرج نییە تەنیا وەڵام و پەرچەکردار بن بۆ ئینپوتەکانی دەوروبەریان.\nدیدگایەکی پەرەسەندنیانە بۆ پرسی ویستی سەربەست لە لایەن ماڕتن هایزنبێرگەوە سەرچاوە دەگرێت کە زانایەکی بایۆلۆژییە و کوڕی ڤێرنەر هایزنبێرگی فیزیاناسە کە دانەری بنەمای نادڵنیاییە لە فیزیای کوانتەم. ماڕتن پێی وایە ئێمە خاوەنی ویستی ئازادین و ئەو ویستەش ڕەفتارێکی بایۆلۆژییە و بە درێژایی پڕۆسێسی پەرەسەندن پەرەی سەندووە. ئەو پێی وایە بە ڕوانین لە رەفتاری بایۆلۆژیانەی ئاژەڵەکانی دەوروپشتمان، تەنانەت زیندەوەرە تاکخانەکانێش دەتوانین تێگەیشتن بۆ ویستی ئازاد درووست بکەین.\nماڕتن هایزنبێرگ پێی وایە بەشێوەیەکی گشتی ژیان بریتییە لە: پەتپەتێن لە نێوان دیتێرمێنیزم و هەڕەمەکی بوون، هەروەک پێشووتر لە کوانتەمەوە زانیمان کە مەرج نییە گەردوون رەقوتەقانە دیتێرمێنیستیک بێت. کردار لە پەرچەکردار جودایە، چونکە پەرچەکردار وەڵامە بۆ ئینپوتێک، بەڵام؛ بەجێگەیاندنی کردارێک دەستی دەرەکی لە پشتەوە نییە، جا دەتوانین بەجێگەیاندنی کردارێکی هەڕەمەکی ببینین لە بوونەوەرە تاکخانەکان. بۆ نموونە سەرنج بدە لەوەی چۆن بەکتریای ئیکۆلای دەجوڵێت، ئیکۆلای خاوەنی کلکێکی قامچی-ئاسایە کە دەتوانێت بە دەوری خۆیدا خۆی بخولێنێتەوە بە ئاڕاستەی میلی کاتژمێر یان بە پێچەوانەوە. دوای خولانەوەکەی بڕیار دەدات ئاڕاستەیەک دیاری بکات و بۆی بچێت، ئەم خولانەوەیە بە هۆی وەرگرە هەستییەکانییەوە کۆنتڕۆڵ دەکرێت و پشکنینی ژینگەکەی دەکات، تاوەکو شوێنێک بدۆزێتەوە خۆراک و گەرمیەکی گونجاوی لێ بێت.\nئەوەی ئەم بەکتریایە پێمان دەڵێت؛ ئەوەیە کە ئاوتپوتێکی ڕەفتاری بوونی هەیە بەبێ ئەوەی ئینپوتێکی هەستیانەی دەرەکی هەبێت تا وا لە بەکتریاکە بکات ئەو کردارە بە ئەنجام بگەیەنێت. ئەمەش هاوشانی ئەوەیە لە ئۆرگانیزمەکاندا سیستەمی جوڵە کەمێک پیش گەشەسەندنی سیستەمی هەستی دەکەوێت، بۆی هەیە ئەمە بەهۆی پەرەسەندنەوە بێت کە جوڵەکردن و توانستی گەڕان بە شوێنێکدا باش بێت بۆ ئۆرگانیزمەکە. بەهەرحاڵ، ئەم ڕەفتارە سادەیە پەرەدەستێنێت و لەگەڵ هاتنە کایەی زیندەوەرە فرەخانەکان، ئێمەی مرۆڤ لەوانەین، رەفتارەکانیش ئاڵۆز دەبن.\nماڕتن هایزنبێرگ پێی وایە پێویستیت بە هۆش نییە تاوەکو ویستی ئازادت هەبێت، کارێک بە هۆشداریانە یان ناهۆشداریانە بە ئەنجام بگەیەنیت ڕەفتارێکی ئازادانە بووە، بۆ ماڕتن هەر کردارێک لە خۆتەوە سەرچاوەی گرت بێت ئەوا بە ویستی خۆت ئەنجامت داوە. هەرچەندە دان بەوەدا دەنێت کە هەبوونی هۆش رەفتارەکانمان باشتر دەکات و کاراتر دەبن، بەڵام؛ هۆش خۆی بۆ خۆی توخمێکی سەرەکی نییە لە کردنی رەفتارێکی سەربەستدا.\nکەوایە ئێمە ئازادین ئەگەر رەفتارێک بکەین لە ناواخنی خۆمانەوە سەرچاوەی گرت بێت و بە زەبری تفەنگی ئینپوتێک نەبوو بێت. گەر وا بێت ئەوا رەفتاری ئازاد لە ئاژەڵەکانێشدا دێتە بەر دیدەمان. مێشی میوە وەربگرە وەک نموونە، ئەوان تەنیا ڕۆبۆتێک نین، تەنیا وەڵامی ئینپوتەکان نادەنەوە. کاتێک مێشی میوە ڕووبەڕووی هەندێک کێشە کراونەتەوە، توانیویانە پێشبینییەکانی خۆیان دەستکاری بکەن و ئەو کێشانە چارەسەر بکەن کە هەرگیز لە تەواوی مێژووی پەرەسەندی جۆرەکەیاندا ڕووبەروویان نەبووەتەوە. کەواتە ئەوانیش دەتوانن کردارگەلێک بە ئەنجام بگەیەنن کە لە خۆیانەوە هەڵقولاو بێت.\nبە پوختی، ئەم تێگەیشتنەی ماڕتن هایزنبێرگ جۆرێکە لە تەباگەرایی. ویستی ئازاد یان راستتر بڵێین رەفتاری ئازاد بە پڕۆسەیەکی پەرەسەندندا ڕۆیشتووە. پێویستیمان بە بوونی ئەو هۆشمەندیەی مرۆڤ نییە تاوەکو بوونەوەرێک لە جێبەجێکردنی ڕەفتارە بایۆلۆژییەکاندا سەربەست بێت، وەلێ بێگومان هەبوونی هۆشمەندی کار دەکاتە سەر پتەوکردنی ئەزموونکردنی ویستی ئازاد.\nئێستا چی بکەین؟\nهەروەکو دەبینیت کە هەڵهێنانی مەتەڵی ویستی ئازاد ئاسان نییە. مێشکناس ڕۆبێرت ساپۆڵسکی گوتەنی: ویستی ئازاد ئەو زانستەیە کە هێشتاکە پێی ئاشنا نین. پێم وایە هێشتا پێویستیمان بە توێژینەوەی قووڵی زانستییە بۆ ئەوەی لە ویستی ئازاد تێبگەین، بڕوا ناکەم زوو مێشک و گەردوون نهێنییەکانیان بدەن بە دەستەوە. بەڵام؛ خۆ بەڕێکردنی ژیانمان لەسەر چارەسەرکردنی کێشەیەکی زانستی-فەلسەفی نەوەستاوە، بە درێژایی هەزاران ساڵ وەڵامی ئەم پرسەمان نەداوەتەوە کەچی لە سەماکردن، نانخواردن و شتەکانی دیکەی ڕۆژانەمان نەکەوتووین. گومانی تێدا نییە کە تێگەیشتنێکی درووستی زانستیانە بۆ ویستی ئازاد دەکرێت زۆر شت لە ژیان و کۆمەڵگاکەمان بگۆڕێت، وەلێ تا دەگەینە ئەو شوێنەی ئیدی وەڵامێکی قایلکەرمان هەیە، لە سەماکردن و هەڵبژاردنی ژەمەکەت [کە بۆ خۆم هەڵبژاردەکە سوشیە] لە ڕێستۆرانتەکە مەوەستە.\nSapolsky, R. (2017). Behave: The biology of humans at our best and worst.\nHawking, S. (2018). Brief answers to the big questions.\nDoyle, B. (2011). Free Will: the scandal in philosophy.\nEagleman, D. (2015). The Brain: the story of you.\nHales, S. D. (2013). This is philosophy.\nMandik, P. (2013). this is philosophy of mind.\nPascual-Leone, Á. et al. (2002). Modulation of input–output curves by low and high frequency repetitive transcranial magnetic stimulation of the motor cortex. Volume 113, Issue 8, Pages 1249-1257. https://doi.org/10.1016/S1388-2457(02)00109-8\nHeisenberg, M. Is free will an illusion?. Nature 459, 164–165 (2009). http://dx.doi.org/10.1038/459164a


کوردستانی رۆژئاوا پاروویەکی ئاسان نییە بۆ تورکیا\nگوایە ئەردۆغان دەیەوێ بە درێژایی ٥٠٠ کم و قوڵایی ٣٠ کم ناوچەیەکی ئارام لەناو خاکی سوریا واتا کوردستانی رۆژئاوا درووست بکات و بەوەش ھەم مەترسیی تیرۆر لەسەر دەوڵەتی تورکیا کەم بکاتەوە و، ھەمیش بە درووستکردنی شارگەلێک لەو ناوچەیەدا، دوو ملیۆن ئاوارەی سوریایی لەو شارانە نیشتەجێ بکات.\nئەو کردەوەیە بۆ تورکەکان وەکو داگیرکردنی عەفرین ناچێتەسەر، لەبەر چەندین ھۆکار.\n١-رای گشتیی تورکیا بە ھیچ شێوەیەک لەگەڵ ئەوەدا نین کە وڵاتەکەیان لەوە زیاتر لە زەلکاوی سوریادا رۆبچێت و ئێستا خەڵکی تورکیا لەھەموو روویەکەوە و بەتایبەتیش ئابوری،مرۆیی و پەڕاوێزبوونی نێودەوڵەتی باجی سیاسەتە سەرەڕۆییەکانی ئاکەپە لە ھەمبەر سوریا دەدەنەوە.\n٢- خەڵکی تورکیا باش دەزانن کە ئەوەی ئێستا، بۆ پەردەپۆشکردنی شکستی ئاکەپەیە لە ھەڵبژاردنەکان و، ئەو کردەوەیە وەکو دەرچەیەک بۆ دەربازبوون لە قەیرانی پەنابەرانی سوری لە تورکیا وێنا دەکات.\n٣-تورکیا سەرباری رەزامەندیی ئەمریکا و ناڕەزایەتیی ئێران ئەگەر ئەو کارە بکات، دەبێتە داگیرکەر و پارچەکەری خاکی سوریا و، دوور نییە کۆمەڵگای نێودەوڵەتی لەسەر ئاستی ئەنجومەنی ئاسایشی نێودەوڵەتی دژی ئەو کردەوە تاکلایەنانەیە بوەستنەوە کە بە دڵنیاییەوە کارەساتی مرۆیی بەدواوە دەبێت.\n٤- لەمەودوا وەک ئەمریکاش دەڵێ ئیدی بەرپرسیاریەتیی ئەو داعشانە و ژنو منداڵەکانیان کەبەھەزاران کەس دەخەمڵێن و لەژێر کۆنتڕۆڵی ھەسەدە دان، دەکەوێتە ئەستۆی تورکیا و ئەردۆغان.\n٥- لە حاڵەتێکدا کە تورکیا بتوانێ ئەو رووبەرەش داگیر بکات و بۆشی بچێتە سەر، دیسان ھەردەبێتەوە بە دراوسێی ھەسەدە! ئینجا تورکیایەک کە قەرزەکانی خۆی لە نزیکەی ٥٠٠ ملیار دۆلار داوە، بەکام پارە شاری نیشتەجێبوون بۆ ٣ ملیۆن ئاوارەی سوریایی پێ درووست دەکرێت؟\n٧- ئابوریی تورکیا بەرگەی ئەو شەڕە ناگرێت، ئەگەر درێژخایەن بێت و کورد بەرگری بکەن.


ڕۆما نیگەرانن لەو لێدوانەی فۆنسێکا دایبوو لە دژی یانەکە – یاریگانێت\nدەستپێك/ئیتاڵیا/ڕۆما نیگەرانن لەو لێدوانەی فۆنسێکا دایبوو لە دژی یانەکە\nڕۆما نیگەرانن لەو لێدوانەی فۆنسێکا دایبوو لە دژی یانەکە\nیاریگا – بەپێی ڕۆژنامەی لا گازێتا دێلۆ سپۆرت یانەی ڕۆما نیگەرانن لەو لێدوانەی فۆنسێکا دایبوو لە دژی یانەکە. ڕاهێنەرە پورتوگالیەکە لە سەرەتای ئەم هەفتەیەدا گلەیی لە ئیدارەی یانەکەی کردبوو لە بەرامبەر ئەو گرێبەستانەی سەرکەوتوو نەبوون لە ئەنجامدانیاندا و ڕایگەیاندبوو:\nمن هەمیشە کەسێکی گەشبینم، بەڵام دەبێت ئەوەش بڵێم کە زۆر تیم هەبوون وەبەرهێنانیان باشتر بوو لە ڕۆما. ئەوەشتان لەیاد بێت، ڕۆما بۆ ماوەی چەندین مانگ کێشەی ئیداری هەبوو، هەربۆیەش ئەمە کاریگەری هەبوو لەسەر گواستنەوەکان.\nڕۆژنامەی لا گازێتا دێلۆ سپۆرت ڕایگەیاندووە، کە ڕۆما نیگەرانن لەو لێدوانانەی فۆنسێکا و پێیانوایە لایەنێکی خراپی یانەکەی دەرخستووە، و بە گوتەی ڕۆژنامە ئیتاڵیەکە داهاتووی فۆنسێکا زیاتر شلۆق بووە بەم لێدوانە.


8 ساڵه كۆمپانیاى گازپڕۆم 230 ملیۆن دۆلارى بۆ هه‌ڵه‌بجه ته‌رخانكردووه، به‌ڵام وه‌زاره‌تى سامانه سروشتییه‌كان خه‌رجى نه‌كردووه – SNN\nHome›ئابووری›8 ساڵه كۆمپانیاى گازپڕۆم 230 ملیۆن دۆلارى بۆ هه‌ڵه‌بجه ته‌رخانكردووه، به‌ڵام وه‌زاره‌تى سامانه سروشتییه‌كان خه‌رجى نه‌كردووه\n8 ساڵه كۆمپانیاى گازپڕۆم 230 ملیۆن دۆلارى بۆ هه‌ڵه‌بجه ته‌رخانكردووه، به‌ڵام وه‌زاره‌تى سامانه سروشتییه‌كان خه‌رجى نه‌كردووه\nجێگری پارێزگاری هەڵەبجە رایده‌گه‌یه‌نێت: هه‌رچه‌نده ماوه‌ى هه‌شت ساڵه وه‌زاره‌تى سامانه سروشتییه‌كان بڕیاریداوه 230 ملیۆن دۆلارى كۆمپانیاى گازپڕۆمى رووسى ته‌رخانبكات بۆ پارێزگاى هه‌ڵه‌بجه، به‌ڵام تا ئێستا دیارنییه، ده‌شڵێت: “له پێگه‌ى وه‌زاره‌تى سامانه سروشتییه‌كانيش نووسراوه كه ئه‌و پاره‌یه خه‌رجكراوه”.\nكاوە عەلی، جێگری پارێزگاری هەڵەبجە بە SNNی راگەیاند: “دوای ئەوەی لە ساڵی 2012 كۆمپانیای (گازپرۆم)ی ڕووسی رێككەوتنێكی لەگەڵ وەزارەتی سامانە سروشتییەكان واژوو كرد، بڕی 230 ملیۆن دۆلارى وەك شیرینی ئه‌و گرێبه‌سته وه‌رگرت، بڕیاریدا ئه‌و پاره‌یه ته‌رخانبكرێت بۆ ته‌واوكردنى پرۆژه‌كانى پارێزگاى هه‌ڵه‌بجه، به‌ڵام تا ئێستا ئه‌و پاره‌یه به‌هیچ شێوه‌یه‌ك ته‌رخاننه‌كراوه”.\nوتیشى: “تا ئێستاش لە سایتی فەرمی وەزارەتی سامانە سروشتییەكان تەرخانكردنی ئەو بڕە پارەیە ماوە، نووسراوه، بە دوو قۆناغ تەرخانكراوه، لە قۆناغی یەكەم بڕی 200 ملیۆن دۆلار و لە قۆناغی دووەمیشدا بڕی 30 ملیۆن دۆلاری دیكەی بۆ زیادكراوه، بۆیە ئێمە هەرئەوكات هەژماری بانكیمان كردەوە بۆ ئەوەی پارەكە بخرێتە سەر ئەو هەژمارە، بەڵام تا ئێستا ئەو بڕە پارەیەمان بۆ خەرجنەكراوە”.\nجێگری پارێزگاری هەڵەبجە ئەوەشی خستەڕوو :”هه‌مان ساڵ بڕه پاره‌یه‌كى له‌و شێوه‌یه كه هى كۆمپانیاى گازپڕۆمه بۆ پارێزگاى دهۆك ته‌رخانكرا، زانیاریمان هه‌یه بڕی 80 ملیۆن دۆلارە، ئێستا ئه‌و پاره‌یه لە دروستكردنی فڕۆكەخانەیەك بۆ ئەو پارێزگایە خەرجدەكرێت، لە كاتێكدا لە ریزبەندی خەرجكردنی پارەكەدا پارێزگای هەڵەبجە لە دووەمدا بووە و دهۆك لە چوارەمدابووە”.\nئاماژه‌ى به‌وه‌شكرد: “سەرەڕای ئەوەی چەندین جار نووسراومان بۆ گەڕانەوەی ئەو پارەیە ئاراستەی لایەنە پەیوەندیدارەكان كردووە، هەروەها بەشێوەیەكی مەیدانیش بەدواداچوونمان بۆ ئاشكراكردنی چارەنووسی ئەو بڕە پارەیە ئەنجامداوە، بەڵام لایەنە پەیوەندیدارەكان بێئاگایی خۆیان لەو بابەتە راگەیاندووە”.


ماڵپەری فیردەوس | کەسێک داوات لێ بکات بڕێک پارە کۆ بکەوە بۆ ھەژارەکان، تۆش پارە کۆدەکەیتەوە دەڵێی ئەوەندە کۆ بۆتەوە، ئەگەر پێت بڵێت نامەوێ با بۆ تۆ بێت چونکە پارەکە کەمە، ئایا تاوانبار دەبێت کەسەکە؟\nسەردێری پرسیار:کەسێک داوات لێ بکات بڕێک پارە کۆ بکەوە بۆ ھەژارەکان، تۆش پارە کۆدەکەیتەوە دەڵێی ئەوەندە کۆ بۆتەوە، ئەگەر پێت بڵێت نامەوێ با بۆ تۆ بێت چونکە پارەکە کەمە، ئایا تاوانبار دەبێت کەسەکە؟\nبەرواری دانان :2020-01-19 کۆدی پرسیار:1724\nپرسیار: کەسێک داوات لێ بکات بڕێک پارە کۆ بکەوە بۆ ھەژارەکان، تۆش پارە کۆدەکەیتەوە دەڵێی ئەوەندە کۆ بۆتەوە، ئەگەر پێت بڵێت نامەوێ با بۆ تۆ بێت چونکە پارەکە کەمە، ئایا تاوانبار دەبێت کەسەکە؟\nوەڵام: کۆکردنەوەی پارە بۆ ھەژارەکان یەکێکە لە کردەوە باشەکان ئەگەر مرۆڤ بە پاکی بۆ خوا بکات، وە کۆکردنەوەی خێر و صدقە لە خەڵک ئەمانەتە دەبێت مرۆڤ بە جوانی دابەش بکات و بیگەیەنێتە شوێنی پێویست، وە خێر و صدەقە ئەگەر کەمیش بێت شتێکی باشە و نابێت مرۆڤ بە شتێکی کەم دابنێت، چونکە لەوانەیە ئەو بڕە کەمە پێویستی یەکانی ھەژارێک پڕ بکاتەوە.\nئەو بڕەی پارەی کۆکراوەتەوە بۆ ھەژارەکان یان پارەی زەکاتە، یان پارەی خێری سونەتە، ئەگەر پارەی زەکات بێت ئەوە پارەی زەکات بۆ دەولەمەند حەڵاڵ نییە بە یەک دەنگی ھەموو زانایان.\nزانایان دەلێن حەڕامە زەکات بدەیت بە دەولەمەند، بەلام خێری سونەت دروستە بدەیت بە دەولەمەند بە یەک دەنگی ھەموو زانایان، وە باشترە خێری سونەت بدەیت بە کەسێک پێویستی پێ ھەبێت نەک دەولەمەند.\nئیمام النووی ڕەحمەتی خوای لێ بێت دەفەرمووێت: (خێری سونەت بۆ دەولەمەند حەڵاڵە بێ ئەوەی جیاوازی ھەبێت لەنێوان زانایان، دروستە خێریان پێ بکەیت و پاداشت لەسەری وەردەگری، بەلام ئەگەر بدەیت بە کەسێکی پێویست باشترە، .....) "المجموع" (٢٣٦/٦).\nابن قدامە ڕەحمەتی خوای لێ بێت دەفەرمووێت: (ھەموو ئەوانەی حەڕامە زەکاتیان پێ بدەیت لە دەولەمەند و نزیکەکان و کافر و بێجگە لە ئەمانە، دروستە خێری سونەت پێیان بدەیت.) "المغني" (٢٧٦/٢).\nئەو کەسەی پارەی بۆ ھەژارەکان کۆ کردۆتەوە ئەم سێ ئەگەرەی ھەیە:\n(١)کەسەکە خۆی ھەژارە، لەم حالەتە دروستە ئەو خێرە کەمە وەربگریت ئەگەر پێویستی پێی ھەبێت.\n(٢)کەسەکە خۆی دەولەمەندە، لەم حالەتە دروستە نییە زەکات وەربگرێت، ئەگەر خێری سونەت بوو لەم حالەتەش دەبێت بدەیت بە ھەژارەکان، چونکە بۆ ھەژارەکان کۆت کردۆتەوە و بەناوی ھەژارەکان وەرتگرتووە و خەڵک متمانەی بە تۆ کردووە، بۆیە دەبێت بە ھەژارەکان بدەیت ئەگەر چی کەمیش بێت.\n(٣)کەسەکە خۆی مام ناوەندە، لەم حالەتە نابێت زەکات وەربگرێت، ئەگەر خێری سونەت بوو لەم حالەتەش دەبێت بدەیت بە ھەژارەکان، چونکە بۆ ھەژارەکان کۆت کردۆتەوە و بەناوی ھەژارەکان وەرتگرتووە و خەڵک متمانەی بە تۆ کردووە، بۆیە دەبێت بە ھەژارەکان بدەیت ئەگەر چی کەمیش بێت


ئه‌ڵمانیا.. پێنجه‌مین فرۆكه‌ی وزه‌به‌خشی له ئینجه‌رلیك كشانه‌وه – دەنگی ناوەندی دەرەوە\nدووه‌م كه‌ناڵی فه‌رمی ZDF ی ئه‌ڵمانی ئێواره‌ی دوێنێ ٣١ی ته‌موزی ٢٠١٧ بڵاویكرده‌وه دواین فرۆكه‌ی چاودێری تۆرنادۆی ئه‌ڵمانی.\nبنكه‌ی ئینجه‌رلیكی په‌یمانی ئه‌تڵه‌سی ناتۆی له‌توركیا به‌ره‌و فرۆكه‌خانه‌ی”بوشل”ی سه‌ربازی هه‌رێمی “رِایلاند- بفالتس”ی ئه‌ڵمانیا به‌جێ هێشت،به‌م جۆره پێنجه‌مین فرۆكه‌ی هه‌واڵگری تۆرنادۆی ئه‌ڵمانی به‌هۆكاری قوڵبونه‌وه‌ی كێشه‌كانی نێوان به‌رلین وئه‌نقه‌ره‌و رێگه‌گرتن له‌په‌رله‌مانتارانی ئه‌لمانیا بۆ سه‌ردانی ئه‌و سه‌ربازانه‌ی له‌و بنكه‌یه‌دابوو كۆتایی به‌ئه‌ركه‌كانی هێنا.\nئه‌ڵمانیا برِیاریدا ئه‌و هێزانه له‌ئینجه‌رلیكه‌وه بۆ ئوردون بگوازێته‌وه..چاوه‌روانیش ناكرێ تامانگی تشرینی دووه‌می داهاتوو ئه‌و فرۆكانه بتوانن ئه‌ركه‌كانی چاودێری و سۆراخكردنی خۆیان له‌چوارچێوه‌ی جه‌نگی دژی داعش دا ببینن،به‌ڵكو چاوه‌رِان ده‌كرێ تائه‌و كاته كه‌لوپه‌ل و پێداویستیه‌كانی زه‌خیره‌ی ئه‌و فرۆكانه‌و كه‌لوپه‌لی سه‌ربازه‌كانی له‌رێگه‌ی ئاسمان و ده‌ریاوه له‌توركیاوه بۆ ئوردون بگوازرێته‌وه.\nلای خۆشیه‌وه وته‌بێژی بنكه‌ی”الازرق”ی سه‌ربازی ئوردونی ئاشكرایكرد ئه‌و بنكه‌یه تا ئێستا پێویستی به‌نۆژه‌نكردنه‌وه هه‌یه هه‌مانكات به‌رپرسێكی ئه‌ڵمانی پله به‌رزیش رِایگه‌یاند كۆكردنه‌وه‌ی فرۆكه‌كانی تۆرنادۆ له‌م كاته‌دا له‌ئه‌لمانیا باشترین بژارده بووه چونكه برِی تێچوون و لۆجستیكی گه‌یاندنی ئه‌و ستافه‌و كه‌لوپه‌ل و پێداویستیه‌كانی بۆبنكه‌ی”الازرق” بودجه‌یه‌كی گه‌وره‌و زه‌به‌لاحه.\nئه‌مه له‌كاتێكدا كه‌هێزه ئاسمانیه‌كانی ئه‌ڵمانیا هه‌فته‌ی رِابردو رِایانگه‌یاند به‌رلین فرۆكه وزه‌به‌خشه‌كه‌شی له‌بنكه‌ی ئینجه‌رلیك كشانۆته‌وه بۆ ئوردون و به‌لام به‌ماوه‌یه‌كی كه‌م له‌گه‌ل هاوپه‌یمانان ده‌ستیكردۆته‌وه به‌كاره‌كانی.\nشیهاب عوسمان- ئه‌ڵمانیا\nبەرەو یادە مەزنەکەی یەکێتی نیشتمانی کوردستان . 0\nکۆمیتەی ئەڵمانیا هەولەکانی مەکتەبی سیاسی و سەرکردایەتی یەکێتی بۆ شکاندنی بەستەڵەکی سیاسی هەرێم بەرز نرخێندرا 0


سەرتیپ جەزایەری: ڕژێمی زایونی حوکمی لەنێوچوونی لە سەرە - SAHAR KURDISH (Sorani)\nسەرتیپ جەزایەری: ڕژێمی زایونی حوکمی لەنێوچوونی لە سەرە\nوتەبێژی باڵای هێزە چەکدارەکانی ئێران پێی داگرت: بۆچوونی هەڵەی دەستەڵاتدارانی ئەمریکی و داگیرکەرانی فەلەستین ڕزگار بوونی ڕژێمی زایونیی لێ ناکەوێتەوەو ئەم ڕژێمە حوکمی لەنێوچوونی لە سەرە.\nبە پێی ڕاپۆرتی هەواڵدەریی ئیرنا، سەرداری سەرتیپ مەسعود جەزایەری وتەبێژی باڵای هێزە چەکدارەکانی ئێران ڕۆژی پێنج شەممە لە کاردانەوەیەک دا بەرامبەر بە قسەکانی دۆناڵد ترەمپی سەرۆک کۆماری ئەمریکا سەبارەت بە ڕاگەیاندنی شاری قودس وەکوو پێتەختی ڕژێمی زایونی وتی: ئیسرائیل داگیرکەری سەرزەوینی فەلەستینەو بەردەوامیی خەباتی جەماوەری فەلەستین دژی ئەم لووە شێرپەنجەیینە دەربڕی ئەوەیە کە داگیرکەران قەت ڕووی ئەهوەنی و ئارامش بە خۆیانەوە نابینن و هیچ بژاردەیەکیان بێجگە لە بەجێ هێڵانی ئەم سەرزەوینەو یان توانەوەو لەنێو چوون نییە.\nسەرداری سەرتیپ مەسعود جەزایەری وتەبێژی باڵای هێزە چەکدارەکانی ئێران وتیشی:بۆچوونی هەڵەی دەستەڵاتدارانی ئەمریکی و داگیرکەرە ئیسرائیلییەکان لە بارەی ئەمەی کە لەم هەل و مەرجە هەستیارو تایبەتییەی ناوچەکەو لە سای ڕەوشتی نالەباری کۆنەپەرستانی عەرەب دەتوانن ئامانجە درێژ ماوەکانی خۆیان لە بارەی سەرزەوینی فەلەستینەوە وەدی بێنن، هەروەک بۆچوونەکانی دیکەیان لە بارەی غێراق و سووریاو یەمەنەوە بێجگە لە هەرەس هێنان طیچ دەستکەوتێکی دیکەی لێ ناکەوێتەوە.\nدۆناڵد ترەمپی سەرۆک کۆماری ئەمریکا ڕۆژی چوارشەممە سەرباری دژایەتییە بەربڵاوە ناوچەیی و جیهانیەکان ڕایگەیاند: بەیتولموقەددەس وەکوو پێتەختی ڕژێمی ساختەی زایونی بە قەرمی دەناسێت و داوای لە وەزارەتی دەرەوەی ئەمریکاش کرد کە بەستێن بۆ گواستنەوەی باڵوێزخانەی ئەمریکا لە تەلەبیبەوە بۆ بەیتولموقەددەس خۆش کات.\nپەلاماری ئاسمانیی سوپای رژیمی زایۆنی بۆسەر کەرتی غەززە\nدانپێدانانی زایۆنیستەکان بە توانایی مووشەکی موقاومە\nخۆپیشاندانی سەرلە نوێ خەڵکی بەحرەین بۆ ئیدانەی ئاسایی بوونی پێوەندی لەگەڵ ڕژێمی زایۆنیستی


Diplomatic Magazine | ده‌ست و دیارییه‌كه‌ی نێچیرڤان بۆ چه‌مچه‌ماڵ\nده‌ست و دیارییه‌كه‌ی نێچیرڤان بۆ چه‌مچه‌ماڵ\nساڵی 2007 نێچیرڤان بارزانی كه ئه‌و ده‌م سه‌رۆكی حكومه‌ت بوو، له هه‌ولێر رێكه‌وتنێكی له ته‌ك دانا غازدا واژوو كرد، رێكه‌وتنه‌كه رێكه‌وتنی ده‌رهێنان و فرۆشتنی غازی چه‌مچه‌ماڵ بوو بۆ دابینكردنی كاره‌باو ده‌ستكه‌وتگه‌لی دیكه، ئه‌وكاته ئه‌وه بڵاو كرایه‌وه كه دانا غاز دواتر شاری غازی کوردستان له نزیك چه‌مچه‌ماڵ دروستده‌كات و هه‌زاران ده‌ستی كار له خۆ ده‌گرێت "راستی ئه‌مه درۆیه‌كی گه‌وره بوو تا ئێستا ئه‌و شاره له خه‌یاڵیشدا بوونی نیه "\nبه‌و جۆره قسه له شاره‌كه ده‌كرا كه 30 هه‌زار یه‌كه‌ی نیشته جێبوون و هه‌موو پێویستیه‌كی تێدا دابین ده‌كرێت.\nهه‌روه‌ها درۆی ئه‌وه ده‌كرا كه له كۆرو مۆره‌وه تا ناو چه‌مچه‌ماڵ جاده‌ی دوو ساید و سه‌وزای به ستانداردی جیهانی دابین ده‌كرێت، دواتر ئه‌م درۆیه هه‌ر له‌وه‌دا كورتكرایه‌وه كه گیرفان و ورگی هه‌ندێك به‌رپرس و خۆ به زلزانی لۆكاڵی پڕبكرێت و هیچیتر.\nله كاتی واژوو كردنه‌كه‌دا ئاشتی و نێچیرڤان هێند خه‌نی بوون ده‌میان بۆ كۆ نەدەكرایه‌وه، نێچیر دوای واژووكردنه‌كه گوتی:\n" ئێمه دڵخۆشین به چوونه نێو ئه‌م هابه‌شی و شه‌ریكایه‌تیه ستراتیژیه‌وه له گه‌ڵ دانا غاز " هه‌موو بینیمان له دوای ئه‌و شه‌ریكایه‌تی و هاوبه‌شییه ستراتیژییه ده‌سكه‌وته‌كانی كورد له‌و گه‌مه‌یه جگه له دۆڕاندنی ملیۆنه‌ها دۆلار هه‌ر ئه‌وه‌بووه كه ماڵباتی بارزانی ساڵانه بۆ فۆرمۆلا وه‌ن و گه‌شت و گوزار ده‌چنه ئیمارات و هیچیتر، راستی من گومانم له گه‌مه‌ی دۆڕان و قه‌ره‌بووه‌كانی دانا غازیش هه‌یه، به‌ڵام رێگه نادرێت به دوادا چوونی ورد بكرێت.\nخه‌ڵكی چه‌مچه‌ماڵ و شۆڕشی ئه‌نفالزه‌ده تا ئێستا هیچ ده‌سكه‌وتێكیان له‌و غازه نه‌بووه‌و بگره هه‌ندێك جاریش بۆیان بووه به مایه‌ی هه‌ڕه‌شه‌و ترساندن، وه‌ك ئه‌وه‌ی كه ویستیان كێشه‌یه‌ك بۆ عه‌بدوڵای كوێخا موباره‌ك دروستبكه‌ن، كاتێك داوای مافه‌كانی خه‌ڵكی چه‌مچه‌ماڵی كرد له كاره‌باو رێگه‌و بان و نه‌خۆشخانه‌و هتد.\nئه‌وه‌ی نێچیرڤان له كاتی حوكمڕانیدا به چه‌مچه‌ماڵی كرد، دوژمنیش هه‌ر ئه‌وه‌یان پێكردووه.\nئاخر نێچیرڤان به‌و سته‌مه‌ی له چه‌مچه‌ماڵ سته‌می له پارتیه‌كانی ئه‌و شاره‌ش كرد كه یه‌كه‌مین قوربانی شۆڕشی ئه‌یلول و باشترین پێشمه‌رگه‌كانی شۆڕشی ئه‌یلول خه‌ڵكی ئه‌م ناوچه‌یه‌ن.\nئه‌وه‌تا ئێستاش نه ئاوی گۆپته‌په، نه نه‌خۆشخانه‌ی سه‌ت قه‌ره‌وێڵه‌یی، نه‌دوو شه‌قامی رێك و پێك له شاره‌كه‌دا نیه‌و خراپی و بێكه‌ڵكی جاده‌و بانی ناحیەكانیش له‌و لاوه بوه‌ستێ.\nدۆستێك نامه‌یه‌كی بۆ ناردووم براده‌رێك له ئێران ده‌خوێنێ له شاری سنه‌ی روگه‌ی كوردستان، به 40 رۆژ كرێی غاز كه هه‌موو كارێكی پێده‌كرێت و بۆ گه‌رمكردنه‌وه‌ش به كاردێت و به بۆڕی براوه‌ته هه‌موو ماڵێكه‌وه 400 دیناری عیراقی بۆ هاتوه‌ته‌وه، واته كه‌متر له پاره‌ی پسكیتێكی شمایڵ كه جاران هه‌شتیمان پێده‌گوت، چه‌مچه‌ماڵیش بتڵێ غاز به 7هه‌زارو پێنجسه‌ت دیناره یانی له سنه به پاره‌ی ئه‌و بتڵه غازه زیاتر له دوو ساڵ ده‌گوزه‌رێنی و نه‌وتیشت گه‌ره‌ك نییه!!.


هاوپەیمانان: تەقەكردنەكەی هەریر وەڵامدانەوەی هێرشێكی درۆن بووە – Esta News\nهاوپەیمانان: تەقەكردنەكەی هەریر وەڵامدانەوەی هێرشێكی درۆن بووە\nوتەبێژێکی سەربازیی هاوپەیمانان لە بارەی تەقەکردنەکانی شەوی 9/5/2022ی هەریرەوە روونکردنەوە دەدات و دەڵێت، “وەڵامدانەوەی هێرشێکی درۆن بوە.”\nشەوی 9ـی ئایار لە بنکەی ئاسمانیی هەریرەوە تەقەكراو بەهۆیەوە زیانی ماددی بەر چەند خانویەک لە ناحیەی باسرمە کەوت.\nوتەبێژێکی سەربازیی هاوپەیمانیی نێودەوڵەتی دژی داعش لەوبارەیەوە بە روداوی راگەیاند”رێککەوتی 9ـی ئایار، کەمێک بەر لە کاژێر 10:00ـی شەو، کارمەندانی بەرگریی بنکەی هاوپەیمانان لە بنکەی ئاسمانیی هەریر لە هەرێمی کوردستانی عێراق هەوڵیان دەدا کە بەرپەرچی سیستمێکی ئاسمانیی بێمرۆڤ (درۆن) بدەنەوە کە هەڕەشە بوو بۆ سەر بنکەکە و کارمەندەکان. ئاگاداری ئەو راپۆرتانەین کە بانگەشەی ئەوە دەکەن کە ئەو گولـلانەی تەقێندران وەک بەشێک لە رێکارەکانی بەرگری دژی ئەم کارە دووژمنکارییە کاریگەری کردوەتە سەر ئەو خانو و ئۆتۆمبێلانەی کە نزیک بون [لە شوێنەکە].”\nوتەبێژەکەی هاوپەیمانان ئەوەشی وتوە کە “ئێستا کار دەکەین لەگەڵ هاوبەشەکانمان و بەڕێوەبەرایەتیی دژەتیرۆری سەر بە ئەنجومەنی ئاسایشی هەرێمی کوردستان بۆ پەیوەندیکردن بە کوردەکانی ناوچەکە و لێکۆڵینەوە لەو راپۆرتانە. هیچ نیشانەیەک نییە کە کەس برینداربووبێت. ئێمە بەردەوام دەبین لە لێکۆڵینەوە لە روداوەکە.”\nلەكاتی روداوەكەدا جەنگاوەر ئاژگەیی، بەڕێوەبەری ناحیەی باسرمە رایگەیاندبو، هێزێکی ئەمریکی کە لە فڕۆکەخانەی هەریر جێگیرکراون، لەکاتی مەشقدا بە هەڵە تەقە بەنێو ناوەندی شارۆچکەکەدا دەکەن و گوللـە بەر 11 خانو و ئۆتۆمبێلێک کەوتوە.\nبەڵام بەپێی وەڵامەکەی هاوپەیمانان بێت ئەو تەقەکردنە مەشق نەبووە، بەڵکو “هێرشی درۆنی” بووە.


ماڵپەری فیردەوس | حوکمی مردوو ماچ کردن ؟\nسەردێری پرسیار:حوکمی مردوو ماچ کردن ؟\nبەرواری دانان :2019-08-11 کۆدی پرسیار:1382\nپرسیار : حوکمی مردوو ماچ کردن ؟\nوەڵام : زانایان دەڵێن دروستە مردوو ماچ بکرێت ، جا چ نزیکی بێت یان کەسێکی دوور بێت ، دروستە پیاو مردووی پیاو ماچ بکات ، وە دروستە ئافرەتیش مردوو ئافرەت ماچ بکات ، بەڵگە :\n(١) عن عائشة رضي الله عنها أن النبي صلى الله عليه وسلم : (( قَبَّلَ عُثْمَانَ بْنَ مَظْعُونٍ وَهُوَ مَيِّتٌ وَهُوَ يَبْكِي ... )) رواه أبو داود (٣١٦٣) وصححه الألباني في صحيح أبي داود .\n(٢) عن عائشة رضي الله عنها : (( أن أَبَا بَكْرٍ اَلصِّدِّيقَ رضي الله عنه قَبَّلَ اَلنَّبِيَّ صلى الله عليه وسلم بَعْدَ مَوْتِهِ )) رواه البخاري (٤٤٥٧) .\nئیمام النووي ڕەحمەتی خوای لێ بێت دەفەرمووێت : (( دروستە ئەھلی مردوو و ھاوڕێکانی ڕوخساری ماچ بکەن ، فەرموودە جێگیر بووە لەسەری . )) المجموع ج٥ لاپەڕە ١١١ .\nابن حجر ڕەحمەتی خوای لێ بێت دەفەرمووێت : (( فەرموودەکە بەڵگەیە دروستە مردوو ماچ بکەیت . )) فتح الباری . شەوکانی ڕەحمەتی خوای لێ بێت دەفەرمووێت : (( نقل نەکراوە کەس ئینکاری ئەبو بەکری کردبێت ، ئەمە ئیجماعە بۆ دروستی مردوو ماچ کردن . ))\nابن باز ڕەحمەتی خوای لێ بێت دەفەرمووێت : (( ھیچی تێدا نییە بۆ ماچ کردنی مردوو ، ئەگەر یەکێک لە مەحرەمەکانی ئافرەت ماچی بکەن ، یان یەکێک لە پیاوەکان ماچی بکەن ، ھەروەک ئەبو بەکر ئەمەی کردووە لەگەڵ پێغەمبەر درود و سەلامی خوای لێ بێت . )) مجموع الفتاوى" (١٠٢/١٣) .


نێت تیڤی به‌هێزترین‌و پڕبینه‌رترین كه‌ناڵی سه‌ته‌لایتی خۆشی ئامێزی كوردییه، له‌مانگی شوباتی ساڵی 2013 ده‌ستی به‌په‌خش كردووه‌و له‌سه‌ر مانگه ده‌ستكرده‌كانی یاه سات‌و نایل سات، هه‌روه‌ها له‌سه‌ر سیسته‌می دیجیتاڵی ناوخۆ پرۆگرامه‌كانی 24 كاتژمێر په‌خش ده‌كات.\nجه‌ماوه‌ریترین‌و پڕبینه‌رترین پرۆگرامی كوردی كه پرۆگرامی (ئه‌ڤین ژن‌و ژیان)ه له‌سه‌ر نێت تیڤی په‌خش ده‌كرێت، هه‌روه‌ها پرۆگرامه‌كانی (نێتگرام، خۆشتام، شیرین شیرینێ، كۆشكی نێت) له‌گه‌ڵ به‌هێزترین دراما بیانییه دۆبلاژكراوه‌كان له‌كه‌ناڵی نێت تیڤییه‌وه په‌خش ده‌بن.\nنێت تیڤی كه‌ناڵێكی ئه‌هلییه‌و خاوه‌ندارێتی ده‌كرێت له‌لایه‌ن:\nفریكوێنسی نێت تیڤی:\nبۆ هه‌ر بابه‌تێكی په‌یوه‌ست به‌كه‌ناڵی نێت تیڤی\nبۆ ریكلامكردن له‌سه‌ر شاشه‌ی نێت تیڤی\nئه‌ڤین ژن‌و ژیان\nپرۆگرامی ژماره یه‌كه له‌سه‌ر ئاستی هه‌موو كوردستان، له‌لایه‌ن میدیاكارو پێشكه‌شكاری به‌ناوبانگ (ئه‌ڤین ئاسۆ)وه پێشكه‌ش ده‌كرێت.\nپرۆگرامێكی كۆمه‌ڵایه‌تی گشتگیره‌و به‌ناوه‌ڕۆكێكی به‌پێزه‌وه هه‌فته‌ی دووجار له‌رۆژانی دووشه‌ممه‌و پێنجشه‌ممه كاتژمێر 6:00ی ئێواره هه‌تا كاتژمێر 8:00 راسته‌وخۆ پێشكه‌ش ده‌كرێت.\nهه‌ردوو ره‌گه‌ز به‌هه‌موو ته‌مه‌ن‌و ئاسته جیاوازه‌كانه‌وه بینه‌ری پرۆگرامی ئه‌ڤین ژن‌و ژیان-ن.\nپرۆگرامێكی مه‌گه‌زینی هونه‌رییه، هه‌فتانه سێجار له‌رۆژانی (یه‌كشه‌ممه، سێشه‌ممه‌و چوارشه‌ممه) له‌لایه‌ن هه‌رسێ پێشكه‌شكاری دیار، (شڤان حه‌كیم، سۆران ئیسماعیل، نیگار قادر)ه‌وه راسته‌وخۆ له‌كاتژمێر 6:00ی ئێواره پێشكه‌ش ده‌كرێت.\nهه‌موو بابه‌ته هونه‌رییه‌كان له‌سه‌ر مێزی نێتگرام كۆده‌بنه‌وه‌و نوێترین هه‌واڵ‌و چالاكی‌و به‌رهه‌می هونه‌رمه‌ندان له‌م پرۆگرامه‌وه پێشكه‌ش ده‌كرێت.\nهونه‌ری دروستكردنی خواردن تێكه‌ڵ به‌گفتوگۆی خۆشیئامێزی كه‌سایه‌تییه دیاره‌كان ده‌كرێت، هه‌فتانه دووجار (یه‌كشه‌ممه‌و چوارشه‌ممه) له‌كاتژمێر 7:00ی ئێواره، پێشكه‌شكاری پرۆگرامه‌كه (حه‌مه شا) میوانداری هونه‌رمه‌ندو كه‌سایه‌تییه دیاره‌كان ده‌كات‌و به‌ده‌م گفتوگۆكردنه‌وه خواردن ئاماده ده‌كه‌ن.\nپرۆگرامێكی پێشبڕكێی خۆشی ئامێزه، ئه‌ڤین ئاسۆ هه‌ر ئه‌ڵقه‌یه‌ك میوانداری كۆمه‌ڵیك كه‌سایه‌تی دیاروو ناسراو ده‌كات له‌هونه‌رمه‌ندو میدیاكارو كه‌سایه‌تییه گشتییه‌كان، میوانه‌كان ده‌بنه دوو گروپ‌و به‌چه‌ند پرسیارو یارییه‌ك كێبڕكێ ده‌كه‌ن بۆ ئه‌وه‌ی براوه بن، ئه‌م پرۆگرامه له‌بۆنه تایبه‌ته‌كاندا پێشكه‌ش ده‌كرێت‌و وه‌رزی یه‌كه‌می له‌مانگی ره‌مه‌زانی 2018 پێشكه‌شكرا.\nپرۆگرامێكی ریالیتی كۆمه‌ڵایه‌تییه، پێشكه‌شكاران له‌سه‌ر مێزی پرۆگرامه‌كه گفتوگۆ له‌سه‌ر بابه‌ته گه‌رمه‌كانی ژیانی رۆژانه‌ی كۆمه‌ڵگا ده‌كه‌ن‌و له‌رێی چه‌ندین راپۆرتی به‌پێزو میوانداریی كه‌سانی پسپۆڕه‌وه ناوه‌ڕۆكێكی به‌هێز پێشكه‌ش ده‌كه‌ن.\nپرۆگرامی دروستكردنی جۆره‌ها شیرینی خۆش‌و سه‌رنجڕاكێش، (چێواز ئاسۆ) پێشكه‌شكاری پرۆگرامه‌كه هه‌موو هه‌فته‌یه‌ك له‌رۆژانی سێشه‌ممه جۆرێكی نوێ له‌شیرینی پێشكه‌شی بینه‌رانی ده‌كات‌و شێوازی دروستكرنی روونده‌كاته‌وه، پرۆگرامه‌كه له‌كاتژمێر 7:00ی ئێواره پێشكه‌ش ده‌كرێت.\nله‌سه‌ره‌تای دروستبوونییه‌وه نێت تیڤی جێگای متمانه‌ی خاوه‌نكاره‌كان بووه، هه‌میشه برانده گه‌وره‌كان خوساتیان له‌سه‌ر نێت تیڤی بووه بۆ ریكلامه‌كانیان، تیمێكی ماركێتینی پرۆفیشناڵ پلانی وردی ریكلامكردن له‌سه‌ر نێتیڤی داده‌ڕێژێت بۆ ئه‌وه‌ی به‌رهه‌می خاوه‌نكاره‌كان بگاته زۆرترین كڕیار، هه‌موو ئه‌و براندو كۆمپانیاو ناوه‌نده بازرگانیانه‌ی كاریان له‌گه‌ڵ نێت تیڤی كردووه، فرۆشیان چه‌ند به‌رامبه‌ر زیادی كردووه.\nبه‌هێزترین دراما جیهانییه‌كان (ئه‌مه‌ریكی، توركی، كۆری، هیندی، فارسی) به‌شێوه‌یه‌كی پرۆفیشناڵانه‌و به‌زمانێكی په‌راو بۆ كوردی دۆبلاژ ده‌كرێن‌و له‌سه‌ر شاشه‌ی نێت تیڤی په‌خش ده‌كرێن، دراماكانی نێت تیڤی بینه‌ر به‌ئه‌ڵقه‌كانه‌وه گرێده‌ده‌نه‌وه‌و واده‌كه‌ن هه‌میشه له‌گه‌ڵ رووداوه‌كاندا بژین.\nسۆشیال میدیای نێت تیڤی\nبه‌هێزترین‌و بێ ركابه‌رترین سۆشیال میدیا له‌سه‌ر ئلستی هه‌موو كه‌ناڵه كوردییه‌كان نێت تیڤی خاوه‌نییه‌تی.\nچه‌ناڵی یوتیوبی نێت تیڤی رۆژانه به‌ملیۆنان كه‌س سه‌ردانی ده‌كه‌ن، چه‌ناڵه‌كه به‌فه‌رمی له‌لایه‌ن یوتیوبه‌وه ناسێنراوه‌و خاوه‌نی خه‌ڵاتی زیوی یوتیوبه، سه‌رجه‌م به‌رهه‌م‌و پرۆگرامه‌كانی نێت تیڤی له‌سه‌ر چه‌ناڵه یوتیوبه‌كه‌ی سات به‌سات بڵاوده‌كرێنه‌وه.\nله‌سه‌ر فه‌یسبووك په‌یجی نێت تیڤی له‌رووی كارلێك له‌گه‌ڵ بینه‌رانی بێ ركابه‌ره، ته‌نیا له‌ماوه‌ی یه‌ك هه‌فته‌دا چوار ملیۆن ئینگه‌یجمێنت له‌سه‌ر په‌یجی فه‌یسبووكی نێت تیڤی هه‌بووه.\nله‌سه‌ر ئینیستاگرام، ڤیدیۆكانی نێت تیڤی به‌هه‌زاران بینه‌ریان هه‌یه‌و سه‌رچاوه‌یه‌كی سه‌ره‌كین بۆ هه‌موو ئه‌و په‌یجه به‌ناوبانگانه‌ی له‌ئینیستاگرام بابه‌ته‌كان په‌خش ده‌كه‌ن.\nئه‌ڤین ئاسۆ پێشكه‌شكاری به‌ناوبانگ، له‌سه‌ر ئینیتاگرام یه‌ك ملیۆن فۆڵۆوه‌رزی تێپه‌ڕاندووه‌و خاوه‌نی یه‌كێك له‌گه‌وره‌ترین په‌یجه‌كانی فه‌یسبووكه، له‌لایه‌ن كۆمپانیای ڤایبه‌ریشه‌وه وه‌ك رووخساری میدیایی ناسێنراوه‌و تاكه كه‌سایه‌تی كوردو عێراقییه له‌سه‌ر ڤایبه‌ر ستیكه‌ری تایبه‌ت به‌خۆی هه‌یه، ئه‌مه جگه له‌وه‌ی خاوه‌نی گه‌وره‌ترین ڤایبه‌ر كۆمیونیتییه كه له‌لایه‌ن ڤایبه‌ره‌وه به‌ره‌سمی ناسێنراوه.\nپرۆگرام دراما راستەوخۆ براند دەربارە پەیوەندی


You are at:Home»تەوەر»هەواڵ»تایبه‌ت»له‌به‌ر سێ هۆكار به‌هاى دینار به‌رانبه‌ر دۆلار جێگیر نابێت\nBy nuche.net on\t 2021/01/08 تایبه‌ت\nشاره‌زایانى بوارى ئاڵوگۆڕى دراو و ئابووریناسان باس له‌وه ده‌كه‌ن، له‌به‌ر چه‌ند هۆكارێك تا ماوه‌یه‌كى تر به‌هاى دینار به‌و شێوه‌یه نابێت كه بانكى ناوه‌ندى عێراق له‌به‌رانبه‌ر دۆلار دایناوه. ناهاوسه‌نگى له خواست و خستنه‌ڕووى دۆلار و لێدوانى سیاسى دوو هۆكارى سه‌ره‌كین.\nدوای كورتهێنان له بودجه‌ی گشتی عێراق و بڕیاری وه‌زاره‌تی دارایی و بانكی ناوه‌ندی عێراق بۆ به‌رزكردنه‌وه‌ی به‌های دۆلار به‌رانبه‌ر به دینار. راسته‌خۆ شڵه‌ژانێكی ئابووری له‌ناو بازاڕه‌كانی دراو له سه‌رانسه‌ری عێراق روویدا، هه‌رێمی كوردستانیش به‌ده‌رنه‌بوو له‌و شڵه‌ژانه ئابوورییه و بازاڕه‌كانی ناجێگیرییه‌كی زۆری به‌خۆیه‌وه‌بینی.\nئه‌وه‌ى ئێستا له بازاڕه‌كانى دراو له هه‌موو شاره‌كانى هه‌رێمى كوردستان و عێراق تێبینى ده‌كرێت ئه‌وه‌یه، نرخى دۆلار به‌رانبه‌ر دینار دیاره نییه و زۆرجاریش جیاوازییه‌كى زۆر له‌نێوان كڕین و فرۆشتن هه‌یه.\nمحه‌مه‌د سدیقی خاوه‌ن نووسینگه‌ی ئاڵوگۆڕی دراو گووتی، “له ئێستادا نرخی ته‌نها 100 دۆلار لە بازاڕه‌كانی هه‌رێمی كوردستان 143.900 دیناره و هاووڵاتیان به 143.800 دینار ده‌یكڕن و واته جیاوازییه‌كه له‌نێوان (50-100) دیناره، به‌ڵام له ده‌ره‌وه‌ی بازاڕی دۆلار هاووڵاتیان به جیاوازی (250-500) دینار كڕین و فرۆشتنی پێوه‌ده‌كه‌ن”.\nمحه‌مه‌د سدیق پێیوابوو كه خەڵك خواستی كه‌مه ئەگەر خواست زیاد بكات ئەوانیش زیاتر نرخه‌كه بەرز دەکەنەوە، بەدوای ئەوەش دوکاندارانی ده‌ره‌وه‌ی بازاڕی دۆلار نرخێکی زیاتر دەخەنە سەر دۆلار لەچاو بۆرسەدا بە تایبەت ئەوانەی ئیشی دراو ناکەن بۆ نموونە هاووڵاتییه‌ك دەچێ شتێك ده‌كرێت بە دینار ئه‌وان به دۆلار بۆی هه‌ژمار ده‌كه‌ن.\nئەوەش به‌هۆكاری ئه‌وه‌ی خاوه‌ن دوكان ترسی لە دابەزین و بەرزبوونەوەی دۆلار هەیە هه‌ر له‌به‌ر ئه‌وه‌ش بوو جیاوازییه‌كی زۆر رووده‌دات. محه‌مه‌د سدیق، له‌سه‌ر به‌رزونزمی بازاڕی دۆلار گووتی، “هه‌ر كاتێك جۆرێك له جێگیربوونی بازاڕ خه‌ریكه دروستبێت، به هه‌واڵێكی سیاسیی و لێدوانێكی ده‌سه‌ڵاتدارانی به‌غدا له‌سه‌ر مووچه دووباره دۆخی بازاڕ تێكده‌چێت.ئه‌و خاوه‌ن نووسینگه‌یه ئه‌وه‌شی خسته‌ڕوو، لە ئیَستادا خواستی كڕینى دۆلار زیاتره وەك لە فرۆشتن. هەفتەیەك بەر لە ئیستادا خەڵك زیاتر دۆلاری دەفرۆشت به‌هیوای ئه‌وه‌ی دووباره دۆلار بگه‌ڕێته‌وه نرخی جارانی و سوودمه‌ند بن، بەڵام پێناچێت دۆخه‌كه بگه‌ڕێته‌وه ئه‌وانه‌ی دیناریان زۆره زه‌ره‌رمه‌ندی گه‌وره‌ن و روونیش نییه بازاڕ كه‌ی و چۆن به‌ته‌واوه‌تی به‌های جێگیربوونی بۆ ده‌گه‌ڕێته‌وه”.\nسەرباز چۆمانی وه‌ك ئابووریناسێك له‌سه‌ر دۆخه‌كه بۆ نوچه‌نيَت دوا وگووتی، “دوای بڕیارەکەی بانکی ناوه‌ندی عێراق بۆ داشکاندنی نرخی دراوی وڵات بەرامبەر بە دراوی بیانی، شڵەژانێک دروست بوو لە بازاڕ و لە دۆخی ئاسایی دەرچووە و خەڵکانێکی زۆر تیایدا زەرەرمەندبوون. هەرچەندە ئەوە نرخ دابەزاندن بوو لەلایەن دەوڵەت، نەک داشکانی بەهای دراو وەک ئه‌وه‌ی له وڵاتی ئێران روویدا”.\nسه‌رباز چۆمانى له شرۆڤه‌كردنه‌كه‌ى بۆ نوچه‌نێت به‌رده‌وام بوو گوتى، “به‌پێچه‌وانه‌وه لە عێراق ناجێگیری نرخی دراو درێژەی کێشا، ئەمەش دەرئەنجامی ئەوەبوو پەرلەمانتارانی عێراق و کوتلە گەورەکان لێدوانیان دا لە دژی ئەو بڕیارە و کەوا لە پەرلەمان ڕێگريی دەکەن و حکوومەت ناچار دەکەن بە بەرزکردنەوەی بەهای دیناری عێراقی، هەروەک چۆن حکومەتیان پابەند کرد بە یاسای قەرز و تاکو هەرێم نەوت رادەست نەکات هیچ شایستەیەکی دارای نەدرێت بەهەرێم، ئەمەش وای کرد زۆرێک لە بازرگانان و وەبەرهێنەران ئەو باوەرەیان بۆ دروست بێت کەوا بەهای دراو بەرز دەبێتەوە، کارەکانیان دابەزاند بۆ نزمترین ئاستی مامەڵەی بازرگانی واتا چاوەڕێی دۆخەکە دەکەن”.\nسه‌رباز چۆمانی، هۆکارێکی تری بۆ ئه‌وه گه‌ڕانده‌وه لەم وڵاتە زۆرینەی هاووڵاتیان پارەکانیان دەکەن بە دۆلار و لە ماڵەوە هەڵی دەگرن نایخەنە بانک بۆ سوودوەرگرتن لێی، کە بینیان نرخی دۆلار بەرز بووەتەوە پارەکانیان خستە بازاڕ و کردیان بە دینار ئەمەش وایکرد خستنە رووی دۆلار زیاتر بوو لە خواست بۆیە نرخی دۆلار نەگه‌یشتە ئەو نرخەی بانکی ناوەندی دیاری کردووە، کە 100 دۆلار ئەمریکای بەرانبەر 146 هەزار دیناره ، بەڵام وردە وردە نرخەکە بەرز دەبێتەوە بۆ ئەو ئاستەی بانکی ناوەندی دیاری کردووە.\nوه‌ك ئه‌و ئابووریناسه بۆ “نوچه‌نێت” باسیكرد، ئەم هەڵبەز و دابەزەی نرخی دۆلار دەره‌ئەنجامی ئەم دوو هۆکارە سەرەکیەن، هەروەها لێدوانەکانی بەرپرسانی حکوومی کاریگەری خراپی دروستکردەوە لەسەر بازار و ئەو هاووڵاتیانەی تەنیا پارەیان هەیە و بازرگان نین دۆلارەکانیان دەخەنە بازار یاخود دەیکڕن. ژمارەشیان زۆر زۆرە و کاریگەریان هەیە لە بازاڕ بۆیە جیاوازی بەرزی و نزمیەکەی گەورە و ناجێگیرە.\nسەبارەت بە دراوی یۆرۆ ئەوەش پەیوەستە بە دۆلاری ئەمریکایی، چونکە دۆلار بەهێزترین دراوەی جیهانیە و زۆرینەی مامەڵەی بازرگانی جیهانی بە دۆلارە یاخود بە دراوی خۆیان بێت نرخی دۆلار دەیکەن بە بنەمای بەهای دراوەکانیان واتا لە هەردوو باردا دەگەڕێنەوە بۆ دۆلار بۆیە گۆرانکاری ئەوتۆ لە خواست لەسەر یۆرۆ نیە.\nرەهێل محەمەد، هاووڵاتی، له‌سه‌ر دۆخی بازاڕ ده‌ڵێت، “پێشتر نرخی دۆلار لە نێوان ١٢٠ تا ١٢٤ هه‌زار دینار بوو بەڵام ئیستا لە ١٤٣ هه‌زار دایە ئه‌م نرخه‌ش زۆر به‌رزه ئه‌مه‌ش زیانی گه‌وره‌ی به باروگوزه‌رانی هاووڵاتیان گه‌یاندووه”.\nئه‌و ده‌ڵێت، “به‌داخه‌وه هه‌ر رووداوێك رووده‌دات راسته‌وخۆ زه‌ره‌مه‌ندی یه‌كه‌م هاووڵاتی هه‌ژارى ئه‌م وڵاته‌یه، به‌جۆرێك لە شتکڕین و پێداویستی رۆژانه‌وه بگره تاوه‌كوو کەلوپەلی ناوماڵ و خواردن، هەمووی پارەی چۆتە سەرو گران بووە، روونیشه ته‌نیا هه‌ژاران پشكی گه‌وره‌ی ئه‌م زه‌ره‌ره‌یان به‌رده‌كه‌وێت و دەوڵەمەنده‌كان کار بە دۆلار دەکه‌ن و باكیان به دیناری عێراقی نییه”.


لەسەر سکاڵاى خوێندکاران پەرلەمانی کوردستان بەدواداچوون دەکات\n22:16 یه‌ك شه‌ممه 30 حوزه‌یران 2019\nپەرلەمانی کوردستان، بەدواداچوون بۆ سکاڵای دەرچووانی پۆلى 12ی ئامادەیی دەکات و لەم هەفتەیەدا دەست بە لێکۆڵینەوەکان دەکات.\nگەلاوێژ عوبێد، بڕیاردەری لیژنەی پەروەردە و خوێندنی باڵا له په‌رله‌مانى كوردستان بە ناس کوردی ڕاگەیاند: “ئەمڕۆ لیژنەکەمان لەسەر چەند پرسێک کۆبووەتەوە، لەنێویشیاندا، بڕیاریداوە بەدواداچوون بۆ سکاڵای خوێندکارانی 12ی ئامادەیی بکات”.\nئەو پەرلەمانتارە ئاماژەى بەوەشکرد، لیژنەیەکی لاوەکییان پێکهێناوە بۆ سەردانیکردنی وەزارەتی پەروەرده و بەڕێوبەرایه‌تیی گشتی ئەزموونەکان، بەمەبەستی بەدواداچوون بۆ ئەو سکاڵایانەی کە ئاراستەی ئەندامانی لیژنەکە کراون، لەسەر کێشەو کەموکوڕییەکان لە پرسیارەکانی کۆتایی ساڵی پۆلی 12ی ئامادەیی لە ھەرێمی کوردستان.\nبڕیاردەرەکەی لیژنەی پەروەردە ئاماژەی بەوەشکرد، زۆربەی سکاڵاکان لەسەر ھەڵە گەڕانەوەی نمرەیە کە خوێندکاران پێیانوایە نمرەی کەمیان بۆ داندراوە، باسی لەوەشکرد، بڕیارە لیژنە لاوەکییەکە ڕۆژی چوارشەممەى داهاتوو بەدواداچوون بکات و لە ڕاپۆرتێکدا سەرۆکایەتیی لیژنەكه له ئه‌نجامه‌كه‌ى ئاگادار بکاته‌وه.\nبەهۆی هەڵە لە پرسیارەکانی پۆلی 12ی ئامادەیی لە تاقیکردنەوەکانی کۆتایی ئەمساڵدا، خوێندکاران ناڕەزاییان نیشاندا و لە ئێستاشدا لیژنەیەک لە وەزارەتی پەروەردە بۆ لێکۆڵینەوە لەو بابەتە پێکهێندراوە، بەڵام هێشتا ئەنجامەکانی بڵاونەکردووەتەوە.\n16:42 چوار شه‌ممه 04 ئادار 2020\nئێران؛ بۆ ڕێگریکردن لەکۆرۆنا داوای بڵاوەپێکردنى پاسداران دەکرێت\n21:28 پێنج شه‌ممه 12 ئادار 2020\nتوشبووانی کۆرۆنا لە سلێمانی دەگوازرێنەوە نەخۆشخانەیەکی دیکە.. تەندروستییان چۆنە؟


هیگواین ئەگەری تووش بوون بە پێکانێکی قورسی هەیە – یاریگا سپۆرت\nHome/هه‌واڵه‌كان/خوله‌كانی ئه‌وڕوپا/سێریا ئەی/هیگواین ئەگەری تووش بوون بە پێکانێکی قورسی هەیە\nهیگواین ئەگەری تووش بوون بە پێکانێکی قورسی هەیە\nکاروان فاخر 2017/12/01\nگۆنزالۆ هیگواینی هێرشبەری ئارجانتینی یوڤێنتوسی ئیتاڵیا مەترسی تووشببونی بە پێکانێکی مەترسیداری لەسەرە ئەگەر بەشداری یاری یانەکەی بەرامبەر ناپۆلی بکات.\nپرۆفیسۆر ماریۆ میساسی ئاشکرای دەکات کە هیگواین دوای ئەنجامدانی نەشتەرگەری بۆ دەستی، پێویستە ماوەیەکی باش پشوو بدات تا ئەو کاتەی بە تەواوەتی چاک دەبێتەوە، بە پێچەوانەوە ئەگەر ئەو یاریزانەی بەشداری لە یاری داهاتووی یانەکەی بکات، ئەوا مەترسی ئەوەی لەسەرە کە پێکانەکەی تەشەنە بکات و ببێتە هۆی ئەوەی کە سالانێک نەتوانێت یاری بکات.\nگۆڵکاری ئارجانتینی خانمە پیرەکە دوای ئەو پێکانەی کە تووشی بوو، دوو شەممەی رابردوو نەشتەرگەری بۆ دەستی کرا و چاوەروان دەکرا دوو تا سێ هەفتە لە یاریگاکان دوور بکەوێتەوە، بەڵام چەند رۆژی رابردوو دەنگۆی ئەوە هەیە کە بەشداری لە یاری یانەکەی بەرامبەر ناپۆلی بکات.


📊 Статьи 370,222 | Изображения 57,321 | Книги 10,673 | Похожие файлы 38,706 | 📼 Video 164 | 🗄 Источники 13,586 |\n◄ Результат: Found 364, page 1 of 37 Items per page: 🗐 1 🗐 5 🗐 10 🗐 25 🗐 50 🗐 100\n✌ ئاسۆ کانەبی عومەر عەرەب سیان мученики\n👁 Этот пункт был просмотрен раз 1,867\n(پ. د. ک)، دیبەگە/ قەپڵان/ ١٩٧٤، لە ساڵی (١٩٨٨)دا [ Больше... 👁] ✖ ✖ ✖ 0 0 ✔ 68% ✍ H.B. 5-10-2014 10:14:58\n✌ ئیبراهیم بەکر سۆفی محەمەد ناسراو بە ئیبراهیم شورتە мученики\n👁 Этот пункт был просмотрен раз 1,664\n(ی. ن. ک)، دیبەگە/ کەنداڵ، لە ڕێکەوتی (٢١/٤/١٩٨١)د [ Больше... 👁] ✖ ✖ ✖ 0 0 ✔ 68% ✍ H.B. 5-10-2014 10:14:58\n✌ ئیبراهیم نورەدین فەتاح мученики\n(ی. ن. ک)، دیبەگە/ سەید عوبێد. [ Больше... 👁] ✖ ✖ ✖ 0 0 ✔ 68% ✍ H.B. 5-10-2014 10:14:58\n✌ ئیدریس حەسەن ئەحمەد мученики\n👁 Этот пункт был просмотрен раз 1,325\n(ی. ن. ک)، دیبەگە/ میلیهۆرد. [ Больше... 👁] ✖ ✖ ✖ 0 0 ✔ 68% ✍ H.B. 5-10-2014 10:14:58\n✌ ئیسماعیل حەمەدئەمین مەحمود حوسێن گەردی ناسراو بە سمکۆ мученики\n(حزبی شیوعی کوردستان)، دیبەگە/ چەڵتوک/ ١٩٥٥، لە ڕێ [ Больше... 👁] ✖ ✖ ✖ 0 0 ✔ 68% ✍ H.B. 5-10-2014 10:14:58\n✌ ئیسماعیل خدر محەمەد ئیبراهیم (هەڵۆ) мученики\nدیبەگە، پێشمەرگەی (ی. ن. ک)، لە ساڵی (١٩٨٣)دا لە ج [ Больше... 👁] ✖ ✖ ✖ 0 0 ✔ 68% ✍ H.B. 5-10-2014 10:14:58\n✌ ئیسماعیل عەبدوڵڵا سوار мученики\n👁 Этот пункт был просмотрен раз 1,175\nدیبەگە، لە ڕێکەوتی (٣١/٣/١٩٩١)دا لە دەوروبەری شاری [ Больше... 👁] ✖ ✖ ✖ 0 0 ✔ 66% ✍ H.B. 5-10-2014 10:14:58\n✌ ئیسماعیل مەحمود نادر мученики\n(ی. ن. ک)، دیبەگە/ خدرجیجە. [ Больше... 👁] ✖ ✖ ✖ 0 0 ✔ 68% ✍ H.B. 5-10-2014 10:14:58\n✌ ئیسماعیل نورەدین فەتاح мученики\n👁 Этот пункт был просмотрен раз 1,415\n✌ ئەحمەد ئیبراهیم ساڵح سلێمان ئۆرمزیار мученики\n(پێشمەرگەی پ. د. ک)، دیبەگە/ سەید عوبێد/ ١٩٤٩، لە [ Больше... 👁] ✖ ✖ ✖ 0 0 ✔ 68% ✍ H.B. 5-10-2014 10:14:58


ئه‌م 3 كه‌سه له‌خۆت نزیك بكه‌ره‌وه\nهەمەڕەنگ :: 16/05/2019 :: 1278 جار بینراوە\nسه‌ركه‌وتن له ژیاندا پێویستی به‌وه‌یه خۆت كه‌سێكی خاوه‌ن به‌رنامه و جدی بیت له كاره‌كانتدا، پاشان پێویسته ده‌وروبه‌ره‌كه‌شت كه‌سانێك بن كه بتوانن كاریگه‌ریی ئه‌رێنیت له‌سه‌ر دابنێن و سوودت پێ بگه‌یه‌نن.\nبۆ ئه‌وه‌ی سه‌ركه‌وتن به‌ده‌ستبهێنیت، ئه‌م سێ كه‌سه له خۆت نزیك بكه‌ره‌وه:\n1. كه‌سی خاوه‌ن خه‌ون: گرنگه له نزیك تۆوه كه‌سێك هه‌بێت كه به‌رده‌وام ئه‌رێنییانه بیر بكاته‌وه و بڕوای به تۆ و به‌رنامه‌كانت هه‌بێت. ئه‌مه‌ش واده‌كات بتوانیت به گه‌رموگوڕییه‌وه له كاره‌كانتدا به‌رده‌وام بیت و كۆڵ نه‌ده‌یت.\n2. كه‌سی جدی له كاركردن: پێویستت به كه‌سێكه كه به‌رده‌وام هه‌وڵدان و خۆ ماندووكردنی لێوه فێر ببیت و هانتبدات كاره‌كانت ئه‌نجامبده‌یت و ده‌ستكه‌وتی زیاتر به‌ده‌ستبهێنیت.\n3. كه‌سی واقیعبین: ئه‌م كه‌سه ده‌توانێت هاوسه‌نگی له‌نێوان ئاستی به‌رنامه و كاره‌كانت له‌گه‌ڵ واقیعدا به‌راوردبكات و به وردییه‌كی زیاتره‌وه بیر له ئاستی كاركردنه‌كه‌ت بكاته‌وه.\nئه‌گه‌ر له نزیك خۆت ئه‌م سێ جۆره كه‌سه دابنێیت ئه‌وا ده‌توانیت بیرۆكه‌ی ئه‌رێنی و جدی بوونیان لێوه فێر ببیت و هاوسه‌نگی له‌نێوان به‌رنامه‌كانت له‌گه‌ڵ واقیعدا رابگریت و به‌وه‌ش سه‌ركه‌وتن به‌ده‌ست بهێنیت.


رۆژێك هەڕەشە رۆژێك پاڕانەوە!\nپەندێك هەیە دەڵێت “هەرچەندە خاوەن هێزو بازوی خۆت بیت، بەڵام گەر هونەری لەگەڵ نەبێ هیچ سوودێكی نییە”.. ئەمە سەبارەت بە سیاسەتیش راستە، چونكە ئەگەر دەوڵەتان و حوكمەتەكانی جیهان چەندێك هێزی سەربازی سوپایان هەبێ، بەڵام كە خاوەنی سیاسیەكی عەقڵانی كارامە نەبن ئەوە هیچ سوودی نابێت و بەردەوام لە شەڕی زەمینی و سیاسەتی سەر مێزدا دەیدۆڕێنن.\nلێرەدا ئێمە گەربێین سەیری ئەزموونی ٢٦ساڵـــی حوكمڕانی كوردی بكەین، دەبینین لەڕووە سیاسیەكەوە لە ماوەیەدا چەندین دەسكەوت و قۆناغی بڕیەوە ئەمەش بەهۆی سیاسیەكانمانەوە نەبووە، بەڵكو بەهۆی ئەمری واقعەوە روویداوەو سیاسیەكان سواری شەپۆلەكەی بوونە، هەروەها لە رووە نەتەوەیەكەشەوە گەر تەماشا بكەین، دەبینین لە رووی سۆزی نەتەوەیشەوە پاڵپشێكی باشی پرۆژە نەتەوەییەكان و هاوەنەتەوەكان هەبووە، بە جۆرێك میللەت بەهۆی ئینتمای نەتەوەییەوە چاوپۆشی لە نا عەدالتی و گەندەڵییەكانیان كردووە، هـــەروەها لە رووە سەربازێكەشەوە خاوەنی هێزێكی چەكدار بووینە كە جیهان شانازی بەو هێزەوە كردوە، بەڵام نەقۆستنەوەی ئەو هەلانەو غروری سیاسییەكانی كورد وای كرد كە ئەو پشتیوانیەنەتەوەیی وز نیشتمانییە ناوخۆییەو كۆمەكی نێودەوڵەتیە بە ئاقارێكی خراپدا بڕوات و لەماوەی تەنها ١مانگدا پێچەوانە بێتەوە.\nسیاسیە مەغرورەكانمان ئەوانەی بەشەرعیەتی خەبات و شۆڕشی شاخ هاتبوونە سەر كورسی بەبێ ئەوەی پێشینەیەكی سیاسی و مەعریفی و دەوڵەتداریان هەبێ، هەمیشە بەڕوونی پارادۆكسێ جیاوازیەك لە قسەكانیادا هەبووە، هەمیشە وایانزانیوە سیاسەت و دەوڵەتداری بە رق و كینەو كەللەڕەقی و هەڕەشەكردن دەكرێت، لەماوەی رابردوشدا بینیمان كە ئەوانەی سواری شەپۆلی وتاری نەتەویی بوون بە وتنی “حسابی بۆ رای یەك بەشەر ناكەم” و شەراكەت نەما و ماددەی ١٤٠كۆتایی هات هەڕەشەیان لە حوكمەتی عێراقی دەكردو دۆخەكەیان بە پلەی ١٨٠پلە پێچەوانە كردەوە، ئەو خاك و ناوچانەیان گەڕاندەوە بۆ سەردەمێك كە كورد نەك میوان نەبوو، بەڵكو بەزۆریش دەردەكرا.\nئێستاش هاتووە دەپاڕێتەوەو داوای گفتوگۆ لەو دوەڵەتە دەكات كە پێش مانگێگ هەموو رۆژێك لەجەولەی یاریگاكاندا هەڕەشەی لێ دەكرد.. ئەوەت لە چی و ئەمەت؟!!\n 3762 جار بینراوه\n11/25/2017 9:59:07 AM


لوقمان مستەفا: نەفرەت لە جەنگ..! – WTARIKURD\nلوقمان مستەفا: نەفرەت لە جەنگ..!\nوێڕای ئەوەی کە جەنگ مێژوویەکی دور و درێژی هەیە، بەڵام شارەزایانی بواری زانستی جەنگ نەیان توانیوە بگەنە پێناسەیەکی گشتگیر، بۆیە لەڕوی پێناسە کردنەوە وەک زۆرینەی بابەتەکانی تری زانستە سیاسیەکان، خاوەنی پێناسەیەکی دیاری کراو نیە، بۆیە چەندین پێناسەی جۆرا و جۆری هەیە، کە سادەترین پێناسەیان: کە دەوترێت جەنگ بە شێوەیەکی گشتی بریتیە لە شەڕێک کە درووستکەری خودی مرۆڤە کە لەنێوان دوو دەوڵەتدا، یان دوو بەرەدا ڕودەدات و هەندێک جار درێژخایەنە هەندێک جاریش ماوەکورتە. یا لەبەرژەوەندی و زەرەرمەندی ھەردوولا کۆتایی دێت یاخود بە سەرکەوتنی یەکێکیان کۆتایی دێت.\nگومانی تێدانیە کەرەستەی ھەرجەنگێک مرۆڤەکانن دەبنە سوتەمەنی جەنگەکە لەجەنگدا ھەرچی کاریی نامرۆڤانەیە ئەنجام دەدرێت، ئەوەی باس لە مافی مرۆڤ و یاساکانی جەنگ دەکرێت بە کردارەکی یەک پوڵی قەڵب ناکات.\nچی درۆیەکی گەورەیە.! کە دەڵێن بەپێی یاسا ژیانی مرۆڤ لەھەرچرکەیەک لە چركەكانی سەرەتای بوونەوە هەتا مردن پارێزراوە، هەروەها ئەندامەكانی لاشەشی بەهەمانشێوە، چونكە هەر دەستدرێژیكردنە سەرێكی، واتا پەكخستنی ژیانی هەمەكی یا هەندەكی  (جزئیا أو كلیا )مرۆڤ، وە دەستدرێژیەكە هەرچۆنێك بێت لە لایەن یاساوە بە تاوان دادەنرێت. جا كارەكە ببێتە هۆی لەناودانی ژیان، برینداری یا كاریگەریەكی خراپ بەجێ بێڵێت، بە ویست یا بێویست ئەنجام درابێت، ئەمە ئەگەر ئەوەش بزانرێت مافی ژیان سەلامەتی لاشەیی و مەعنەوی، باش مامەڵەكردن و بەكارنەهێنانی توندوتیژی دژی مرۆڤ دەگرێتەوە، هەروەها تاڵان نەكردن، دەست نەبردن بۆ ناموس، دین، بیروباوەڕ و كەلەپوری مرۆڤ و ستەم لێنەكردن و نەترساندنیان دەگرێتەوە.\nلە دەرەنجامەكانی زیاد گرنگیدان بەو مافە، دامەزراندنی لقێكی نێونەتەوەیی مافەكانی مرۆڤە، كە لە لێكۆڵینەوەی گشت مافەكانی مرۆڤ لە كاتی ئاشتیدا تایبەتمەندە، زۆرێك لە بەڵگەنامە، ئاگاداری و رێكەوتننامە كە پێ لەسەر پاراستنی مافی ژیان بۆ هەمووان دادەگرن، دەركراون، كە گرنگترینیان مادەی سێیەمی جاڕنامەی جیهانیی مافەكانی مرۆڤی ساڵی (1948)ە كە تیایدا هاتووە: هەموو كەس مافی ژیان، ئازادی و سەلامەتی كەسیی هەیە. هەروەها مادەی پێنجەمی هەمان جاڕنامە دەڵێت: نابێت هیچ كەس دووچاری ئەشكەنجە، سزا یا مامەڵەی توند یا دڕندانە و كەرامەت ڕوشێن ببێتەوە.\nهەروا لە بڕگەی یەكەمی پەیمانی نێودەوڵەتیی تایبەت بە مافە مەدەنی و سیاسیەكانی ساڵی (1966ز)دا ئەوە دووپات كراوەتەوە: مافی سروشتی هەموو كەسێكە بژی یاساش ئەو مافەی بۆ بپارێزێت، نابێت بەشێوەیەكی هەڕەمەكی، هیچ تاكێك لە ژیان بێبەش بكرێت.\nئەمانە ھەمووی یاساگەلەێکی جوانن، بەڵام مەخابن ھەر لەگەڵ ھەڵگیرسانی جەنگدا ھەر ھەموی پێچەوانە دەبێتەوە و دەبنە مورەکەبی سەرکازێکی رەشەوەکراو.!\nئای لەو گەوجاندنەی دونیای سەرمایەداری.! چۆن یاساکان بەباڵای حەزوو ئارەوەکانی خۆیان دەدورن.!\nیادى شەوى 21 لەسەر 22ى شوباتى 1988 و سەرەتاى ئەنفال.\nعەبدولکەریم شێخانی:خرتکە و پرتکە/ بەشی پێنجەم.


ڕوونکردنەوەیەک لە ڕێزان شێخ دلێرەوە\nلەسەر بەرگریکردن لە پارتی، ڕێزان شێخ دلێر، پەرلەمانتاری یەکێتی، روونکردنەوەیەکی بڵاوکردەوە و ڕایگەیاند، بە مەبەست لێکدانەوە بۆ قسەکانی کراوە بۆ خزمتکردن بە لایەنێکی سیاسی.\nلە ڕوونکردنەوەیکدا نوسینگەی ڕێزان شێخ دلێر، ئەندامی فراکسیۆنی یەکێتی لە پەرلەمانی عێراق (شەممە 28ی تشرینی دووەمی 2020) ڕایگەیاند: "بـەداخـەوە وەک کاری هەمیشەی بەشێک لە پەیج و ئەکاونتە دەوڵەمەندکراوەکان بەقوتی خـەڵک شێواندنیان بۆ چەند وتـەیەکی بەڕێز ڕێزان شێـخ دلێر کردوە کە لە میانەی بەرنامەیەکی تەلەفزێۆنی وتوێتی، هەروەهـا بەشێکی تر بەخزمەتی لایەنێکی سیاسی لێکدانـەوەیان بـۆ کردووە، لە کاتێکدا مەبەستی بەڕێزیـان لە بەرنامەکـەدا کە بەزمانی عەرەبی بووە، دەرخستنی ڕووی ڕاستەقینـەی بەشێک لەل ایەنە سونی و شیعیەکان بووە کە لەترسی دەنگی شەقامیان لە نێـو هۆڵی پەرلەمان نمایشی جیاواز دەکەن ولە پشت پەردەوە کردەوەکــانی پێچەوانەتر."\nئاماژەی بەوەشكردووە: " ئەو هــەوڵانەش دژ بـە بەڕێز ڕێزان شێـخ دلێر بڵاودەکرێتەوه ئەو دژایەتیــە بێ ناوەرۆکانە دەرخەری ئەوەن کە بەڕێزیان چەند چـالاکانە لە بەشداریەکانی لە لیژنەکانی ئەنجوومەنی نوێنەران و لەنێو هۆڵی پەرلەمانیش داکۆکی لە ماف و قوتی خـەڵکی دەکـات و هەروەهــا هەمیشە بەڕێزیان دەستپێش خەر بووە لە پێشنیاری باش و کارکردن لە پێناو پێداویستیە هەنوکەیەکانی کۆمەڵگـە."\nلە کــۆتایی ڕاگەیەندراوەکەدا، ڕێزان شێـخ دلێر ئەوە دووپاتدەکاتـەوە کە ئەو هەوڵە دژایەتیانە گەرموگوڕتریان دەکـات لە خزمـەتی زیاتر هاوڵاتیان و خزمەتی ئەو پرانسیپانەی یەکێتی نیشتیمانی کوردستـان لە پێناوی دامەزراوە.\nئەوەش لەکاتێکدایە پێشتر لە بەرنامەیەکی تەلەفزیۆنیدا لەگەڵ کەناڵێكی عەرەبی، ڕێزان شێخ دلێر، ڕایگەیاندبوو: "ئەو فراکسیۆنانەی گوێیان بە ناڕەزایی پارتی نەدا لە یاسای قەرزدا، ئێستا حزبەکانیان لە پارتی دەپاڕێنەوە بگەڕێتەوە پەرلەمان."\nئێران وەڵامى تۆمەتەکانى دەستوەردان لەناکۆکى گروپە چەکدارەکانى عێراق دەداتەوە\n2020.12.05 - 15:08\nپەیامێک لە لاهور شێخ جەنگییەوە بۆ خۆپیشاندەران و هێزە ئەمنییەکان


بە بیانووی دیاری كردنی بەربژێرانی سەرۆك كۆماری لە ئێران\nشوڕای نیگابانی یاسای بنەڕەتی كۆماری ئیسلامی لە ئێران ناوی ئەو بەربژێرانەی خولی دوازدەی سەرۆك كۆماری كە لە لایەن ئەو ئۆرگانەی رژیمەوە پەسەند كراون بۆ ڕای گشتی ڕاگەیاند و ناوی ئەحمەدینیژاد و بەقایی تێدا نەبوو.\nئەو كەسانەی شیاویان لە لایەن ئۆرگانی چاودێری هەڵبژاردنەكان و دەزگای بەڕێوەبەری فەرمانەكانی رەهبەری كۆماری ئیسلامی لە ئێران پەسەند كراوە بریتین لە:\n3.مستەفا هاشمی تەبا\n6.محەممەد باقر قالیباف\nباوەكوو پێشبینی ئەوە دەكرا ئەحمەدی نیژاد و كۆرپە ئازیزەكەی واتە بەقایی شیاویان لە لایەن شوڕای نیگابانەوە پەسەن نەكرێت بەڵام ئەو شێوەیە لە دوو جەمسەری كردنی هەڵبژاردنەكان لە نێوان بەربژێرەكاندا شتێكی چاوەڕوان نەكراو بوو و زۆر كەس پێیان وابوو خواستی رەهبەری ئێران دەبێ بەرەو دابەشكردنی دەنگەكانی ئیسلاحخوازان بە پەسەند كردنی شیاوی چەند كەس لەو لایەنەوە ببێت تا بكرێ ئیبراهیم ڕەئیسی وەكوو كەروێشكی ناو كڵاوی سیركەكە لە هەڵبژاردنەكاندا سەركەوتوانە دەرخەن بەڵام ڕێك بە پێچەوانە دیارە كە بە بوونی قالیباف و ڕەئیسی و تا ڕادەیەكیش مستەفا میرسەلیمی سەر بە باڵی پاوانخواز ئەوە ئەو باڵەیە كە ئەگەری دابەش بوونی دەنگەكانی بەسەردا زاڵە لەبەر ئەوەی جەهانگیری سەر بە كارگوزارانی سازەندەگی و هاشمی تەبای پشتیوانی پێشوی موسەوی ناتوانن كاریگەرییەكی ئۆتۆیان لەسەر دابەش بوونی دەنگی ئیسلاحخوازان و پشتیوانانی میانەڕەوی ڕووحانی ببێت و ڕەنگ بێ ئەوەش بەلای زۆر كەسەوە سەیر ببێت.\nئەو پێكهاتەیە دەرخەری دوو سیناریۆیە بەلای منەوە یەكەم ترسی رژیم لە بەشداری نەكردنی بەربڵاوی خەڵك لەو شانۆگەرییەدا بە تایبەت لەلایەن نەیارانی باڵی پاوانخوازەوە كە لە دەنگەكانی ڕووحانی كەم دەكاتەوە و لە ئەگەری ئەوەدا پێویستی ڕژیم بە حكومەتێكی سەركووتگەر بۆ هەڕەشە و گوڕەشە دژ بە خەڵك و ترساندن و كوشتن و بڕین لە لایەن كەسێكی دژە مڕۆڤەوە وەكوو ڕەئیسی چاوەڕوانكراوە و سەركەوتوو ڕاگەیاندنی ناوبراویش لە لایەن بەربژێرانی باڵی پاوانخواەوە كاردانەوەیەكی لێناكەوێتەوە و ڕووحانیش لەوە دەستەمۆترە كە لە ئەگەری بوونی وەها هەڕەشەیەك لەسەر ڕژیم بیكا بە هەراوهوریا و ڕەنگبێت بە لەبەرچاوگرتنی بەرژەوەندی ڕژیم یەكەم كەسیش بێت لەوەها ئەگەرێكدا پیرۆزبایی بە ڕەئیسی بڵێت.\nسیناریۆی دووهەم بەشداری خەڵك وەك جاران بەهەر بیانویەكەوە لە هەڵبژاردنەكانە ڕەنگبێت بە فێڵ ە پروپاگەندەش وەكوو حیماسەیەك نەتەوەییش پێناسەی بۆ بكردرێت كە هیوایەتی ڕژیمە و سەركەوتنی ڕووحانی نەرم و نیانی لێدەكەوێتەوە و ئەو دیاردەیەش بەلای ڕۆژئاوا و بەتایبەتی ئەمریكاوە پەسەندە و پێویستییەك بە كاردانەوەی زۆر تووندتر ئەوان لە داهاتوودا ناكا و بۆ دەكرێ بە سیاسەتێكی هەڕەشە و وەعدە بكرێت لەگەڵ رژیمی حكومەتی داهاتووی ئێران دانوستان بكرێت و هیوادار بن سەرهەڵدانی جەماوەری لێنەكەوێتەوە و خەونی بەدینەهاتووی باشبوونی ژیانی كۆمەڵانی خەڵكی ئێران سڕكەری جەماوەر بێت و پێش بە تێكچوونی بارودۆخەكە بگرێت.\nخەڵكی ئێران دەبێ ئەوە باش بزانن كە سەرەڕای ئەوەی كە ڕەئیسی دۆستی نزیك خامنەییە بەڵام هاتنی بۆ ڕكابەرییەكانی هەڵبژرادنەكانی سەرۆك كۆماری سیناریۆیەكی چەن لایەنەیە لە هەنگاوی ئەوەڵدا وەكوو هەموو سیستمە پاوانخوازەكان بۆ ترساندنی خەڵك بۆ بەشداری بەربڵاو لە ترسی ناوبراو و بە بیانوی هەڵبژاردنی خراپ لە خراپتر عاقڵانەترە كە تاكتیكێكی كۆنی دیكتاتۆڕەكانە بۆ گەمەی دیمۆكراسی ڕواڵەتی وگەوجاندنی جەماوەر و هەنگاوی دووهەمدا بۆ بەڕێوەبردنی دەزگای سەركووتی بەربڵاو و دڕەندانە لە كاتی سەرهەڵدانی خەڵكیدا بەدەستی جەللادێكی بە ئەزموون و باوەڕپێكراو كە مەترسی گۆڕایەلنەبووون و نەرم و نیانی لەسەر نابێت بەڵام ئەوەمان لەبیر بێت هەتا سەرهەڵدانی خەڵك و دەربڕینی نارەزایەتی دژ بە ڕژیم زووتر بكردرێت تێچوووی كەمتر دەبێت و ئەگەری تەسلیم بوون و ڕووخانی قەڵای دیكتاتۆڕییەت زیترە و كەم تێچووترین چارەسەریش بایكۆتی هەڵبژاردنەكان و بەشداری نەكردنی جەماوەرە لەو شانۆگەرییەی ڕژیم و لێستاندنەوەی رەوایی دەسەڵاتدارێتی لەو دەوڵەتەیە كە دەبێتە هۆی قوولتر بوونەوەی كێشەكانی ناوخۆیان و هەروەها پشتیوانی جیهانیش بۆ بزووتنەوەی دیمۆكراسیخوازی لە ئێران زیاتر دابیندەكات و هەنگاوێك بۆ دەربازبوون ئێران و دانیشتوانی لە دەستی دێوەزمەی كۆماری ئیسلامی نزیكترمان دەكاتەوە وئاسۆی بەدیهاتنی ئاوات و ەونەكانمان ڕوونتر و نزیكتر دەبێت.\nئه‌م بابه‌ته 1445 جار خوێنراوه‌ته‌وه


پەیامی مەكتەبی سیاسی پارتی لە ساڵیادی ڕاپەڕیندا\n2020-03-05 [08:31 AM]\nبەبۆنەی (29)هەمین ساڵوەگەڕی راپەڕینە شكۆدارەكەی گەلی كوردستان مەكتەبی سیاسی پارتی دیموكراتی كوردستان پەیامێكی بڵاوكرده‌وه كه ئه‌مه‌ی خواره‌وه ده‌قه‌كه‌یه‌تی:\n(5ی ئادار) ساڵوەگەڕی راپەرینی رۆڵەكانی گەلی كوردستانە، لەو رۆژەدا راپەڕینی شۆڕشگێڕانەی گەلەكەمان هێز و توانای سەرجەم هێز و لایەنە سیاسیەكان و پێكهاتە و چین و توێژەكانی دژ بە زوڵم و ستەم و ژێردەستەیی، بەرجەستە كرد، هەروەها راپەڕینی گەلی كوردستان لەسەر هەردوو ئاستی نەتەوەیی و نیشتیمانی رووداو و وەرچەرخانێكی مێژوویی گرنگیش بوو، هەربۆیەش گۆڕانكاری گەورەی هێنایە ئاراوە.\nراپەرین بەرهەمی خەباتی سیاسی و پێشمەرگایەتی شۆڕشی رزگاریخوازی گەلەكەمان بوو، كە یەكەمین تروسكەی لە شاری رانیەی سەركەش (دەورازەی راپەرین) داگیرسا، ئینجا رۆژ بەرۆژ شارەكانی دیكەی كوردستانی گرتەوە تا ئازادكردنی شاری كەركوكی دڵی کوردستان دوا سەركەوتنی تۆمار كرد.\nپەیامی راپەڕین رەتكردنەوەی هەموو جۆرە چەوسانەوە و ستەمێكی حكومەتە شۆفینیە یەكلەدواییەكەكانی عیراق بوو، هەوێنی بەرخودان بوو دژ بە سیاسەتی لەناوبردن و جینۆساید و سڕینەوەی شوناسی نەتەوەیی و نیشتیمانی گەلەكەمان، ئەو گەلەی بۆ گەیشتن بە ئازادی و بەدیهێنانی مافەرەواكانی كۆڵی نەدا و توانی ئەو قۆناغەش ببڕێ لە ساڵی(1992) پەرلەمانێك لە هەموو پێكهاتەكان هەڵبژێرێ و حكومەتێكی نیشتیمانی لە مێژووی هاوچەرخدا پێكبهێنێ. راپەرینی شكۆداری 5ی ئاداری ساڵی 1991 ، گەلی كوردستانی خستەبەردەم تاقیكردنەوەیەكی نوێ و چارەنووسساز بۆ بونیاتنانی دوارۆژی خۆی و روبەروبوونەوەی بەربەست و تەحەداكانی، لەو سونگەیەوە هێز و توانای رۆڵەكانی گەلەكەمان و سووربوونی لەسەر بەدەستهێنانی مافەكانی ئەوەی سەلماند، كە ویست و خواست و ئیرادەی گەلەكەمان خاوەن مێژوویەكی پڕ لە شانازییەو دەسكەوتەكانی ئەمڕۆش گەواهیدەری ئەو راستیەن.\nبۆ پتەوكردن و بەهێزكردنی حوكمڕانیەتی هەرێمی كوردستان لە چوارچیوەی ئەو سیستەمە سیاسیە و دامەزراوە شەرعییەكانی كە خۆی لە سەرۆكایەتی هەرێم و پەرلەمان و حكومەت دەبینێتەوە، لەپێناو سەقامگیریی و ئاسوودەیی و خۆشگوزەرانی بۆ سەرجەم هاووڵاتیانی هەرێم، پارتیمان باوەری وایە بۆ چارەسەری كێشەكان و بەدیهێنانی ئامانجەكانمان، زیاتر پێویستمان بە یەكڕیزی و هەماهەنگی هێزولایەنە سیاسیەكانی هەرێمی كوردستان هەیە بۆ ئەوەی بە یەك گوتاری سیاسی هاوبەش لەسەر ئاستی ناوخۆ و دەرەوەی هەرێم كاربكەین بۆ دەستەبەركردنی بەرژەوەندیە باڵاكانی گەلی كوردستان و برەودان بە پرۆسەی ئاوەدانی و گەشەپێدان و پاراستنی ئەو دەسكەوتانەی بەدیهاتوون.\nلەو بۆنەیەدا وەك هەمیشە جەخت دەكەینەوە سەر جێبەجێكردنی ئەركە نەتەوەیی و نیشتیمانیەكانمان، بەپێی ئەو هەلومەرجەی ئەمڕۆ لە ئارادایە پێویستە هەوڵ و كۆششەكانمان یەكبخەین بۆ پتەوتركردنی بنەما راست و دروستەكانی حوكمڕانیەتی گەلی كوردستان و زیاتر خزمەتكردنی رۆڵەكانی گەلەكەمان و چاكتركردنی بژێوی ژیانیان و بەرەوپێشبردنی بارودۆخی گوزەرانیان و چارەسەركردنی كێشە و گیروگرفتەكان و زیاتر ئاوەدانكردنەوە و بووژانەوەی هەرێمی كوردستان.\nهەرێمی كوردستان نیشتیمانی ئارام و ئاسوودەی پێكەوەژیانی ئاشتیانەی نێوان هەموو پێكهاتە نەتەوەیی و ئایینی و ئایینزاكان بووە بۆ پاراستنی ماف و داخوازییەكانیان..\nلەیادی راپەڕیندا سەری رێز و نەوازش بۆ شەهیدانی كورد و كوردستان دادەنوێنین…\nدروود بۆ شەهیدانی راپەرینە شكۆدارەكەی ئاداری 1991، لەشاری رانیەی دەروازەی راپەڕینەوە تاوەكو كەركووكی دڵی كوردستان..\nسڵاو و دروود بۆ شەهیدانی رێگای رزگاریی و سەرفرازی و هەموو ئەو قارەمانانەی گیانی خۆیان لەپێناوی نیشتیمانەكەیاندا بەخشی..\nسڵاو بۆ پێشمەرگە دلێرەكانی كوردستان..\nشكۆدار بێ یادی راپەڕین..\nمەكتەبی سیاسی پارتی دیموكراتی كوردستان\nئەم هەواڵە 724جار خوێندراوەتەوە


Home 6 کتێب! 6 بزوتنەوەی شورایی لەکوردستان!\nفریدریک ئەنگڵس کلیکی ئێرە بکە بۆ خوێندوەی بابەتەکە


7 نوخبەی ڕۆژھەڵاتی كوردستان له ڕووداوی كەوتنی فرۆكەدا گیانیان لەدەست دا – چاونیوز\n۵ی جۆزەردانی ساڵی ۱۳۹۹ ھەتاوی\nکرێکارێکی خەڵکی سەقز گیانی لەدەست دا\n۵ی جۆزەردانی , ۱۳۹۹\nتاڵانکردنی ماڵی خەڵک لەلایەن هێزە ئینتیزامییەکانی ئێران لە کوردستان\nهەوڵی دیپلۆماتە ئەوروپاییەکان لەهەمبەر ناڕوونیی چارەنووسی زیندانییەکی کوردی مەحکوم بە ئێعدام\n۴ی جۆزەردانی , ۱۳۹۹\nیەکێک لەو ئێرانیانەی ئەمریکا سزای داوە، تۆمەتبارە بە تیرۆر کردنی د.قاسملوو\n۲ی جۆزەردانی , ۱۳۹۹\nنەخۆشخانەکانی کوردستان لەگەڵ کەمی پێداویستییە تەندروستییەکان بەرەوڕوون\n۶ی خاکەلێوەی , ۱۳۹۹\n۸ی مارس پینگاڤێکی ڕۆناکبیرانەیە بەگژ ئاپاڕتایدی پیرۆزی ڕەگەزی\n۱۸ی رەشەمەی , ۱۳۹۸\nئه‌ز فام ناکم!\n۳ی رەشەمەی , ۱۳۹۸\n۲۱ی رێبەندانی , ۱۳۹۸\nجارێکی تر، ڕۆژگار…\n۱۲ی رێبەندانی , ۱۳۹۸\nئازادیتان پیرۆز خۆڕاگرترین بەندییە سیاسییەکانی ئێران!\n۱ی سەرماوەزی , ۱۳۹۸\nیۆسف کاکە مەمی\n۳ی گوڵانی , ۱۳۹۶\nکوشتن و بریندارکرنی ٥٤ کۆڵبەر، گرتنی ١٨٧ کەس و سەپاندنی ٢٧٣ ساڵ زیندان بەسەر ٨٠ بەندیی سیاسیی کورد لە سێ مانگی زستاندا\n۳ی خاکەلێوەی , ۱۳۹۹\nکوشتن و بریندارکردنی ۱۱۷ کەس، گرتنی ۳۷۳ کەس و سەپاندنی ۴۵۱۸ مانگ زیندان بەسەر ۵۱ زیندانیی سیاسی لە وەرزی چوارەمی ۲۰۱۹ دا\n۱۸ی بەفرانباری , ۱۳۹۸\n۳۲۹ حاڵەتی پێشێلکرانی مافی مرۆڤ لە کوردستان لە وەرزی زستانی ۱۳۹۶دا\n۳ی خاکەلێوەی , ۱۳۹۷\nکوژران و برینداربوونی ۵۱ کاسبکار، گیرانی ۲۴۸ کەس، ئێعدامی ۹ بەندکراو، ۱۷ قوربانیی تەقینەوەی مین و خۆکوژیی ۱۶ کەس لە پاییزی ۱۳۹۶دا\n۳ی بەفرانباری , ۱۳۹۶\n۷ نوخبەی ڕۆژھەڵاتی كوردستان له ڕووداوی كەوتنی فرۆكەدا گیانیان لەدەست دا\n۳۰ی رێبەندانی , ۱۳۹۶\tهەواڵ ناردنی کۆمێنت 546 جار سەردانی ئەو بابەتە کراوە\nلە نێو ئەو ۶۶ که‌سه‌ی ڕۆژی یه‌کشه‌ممه به‌هۆی کەوتنە خوارەوەی فڕۆکەیەک لە نزیک ئیسفەهان گیانیان له ده‌ست دا، ۱۱ کەسیان کوردن کە حه‌وت که‌س له‌وان خاوەن بڕوانامەی دکتۆران و چەند کەسیشیان منداڵ و هاوسەریان لەگەڵ بووە.\nئه‌و شه‌ش که‌سه که خه‌ڵکی پارێزگای کرماشانن بریتین له د. کتور شاپوور یاری‌پور، نەشتەرگەری جوانکاری؛ د. موژگان نەزەری، پسپۆڕی منداڵان؛ د. سەید تەها دانشی، پسۆڕی مێشک و دەمار؛ د. عەبدوڕەزا کوردی، دکتورای دەروونناسی لە ئەمریکا؛ فاتمه داڵوەند خوێندکاری زانکۆ؛ عەلیڕەزا کەلهوڕ، خوێندکاری به‌شی پزیشکی و عەلیڕەزا جامعی، خوێندکاری پەرەستاری.\nزانیارییەکان باس لەوە دەکەن کە ئەو کەسانە بۆ بەشداری لە سمینارێکی پزیشکی و تەندروستی لە تارانەوە بەرەو شاری یاسووج ده‌چوون.\nکاتژمێر ۸ی بەربەیانی ڕۆژی یەکشەممە، ۲۹ی ڕێبه‌ندان فڕۆکەیەکی موسافیرهەڵگری تاران بۆ یاسووج لە باشووری پاریزگای ئیسفەهان و لە نزیک شاری سەمیرۆم بە ۶۶ سەرنشینەوە بەر بووەوە و سەرجەم سه‌رنشینەکان گیانیان لەدەست دا.\nبریندار بوونی دوو کۆڵبەر لە ناوچەی سەردەشت\nلاوێکی نەغەدەیی دەسبەسەر کرا\nمافی مرۆڤ چاونیوز کۆڵبەر کۆماری ئیسلامی زیندانیی سیاسیی راپۆرتی وەرزی هاوین راپۆرتی وەرزی بەهار کورد ئیران ئێران کۆماری ئیسلامیی ئێران سەردەشت زیندان مەریوان ئێعدام، کۆماری ئیسلامیی ئێران، 2016 ئه‌یوب ئه‌سه‌دی، کاشمه‌ر، زیندانیی سیاسی هیوا کیایی، مێهدی سەلاحی، مەهاباد، زیندانی ئێعدام، کوردستان، زیندانی محەممەد نەزەری، کەرەج، زیندانیی سیاسیی کورد بوومەلەرزە، کرماشان ڕامین حوسێن پەناهی، زیندانی ناوەندیی سنە ئیلام، پیرانشار، شنۆ، زیندان پێشێلکردنی مافی مرۆڤ لە زستان، کۆڵبەر، ئێعدام، خۆکوژی، کوردستان راپۆرتی وەرزی چاونیوز، کۆڵبەر، کوژران، کوردستان\nڕێکخراوی لێبوردنی نێونەتەوەیی داوای بەدواداچوون بۆ کوشتنی خەڵکی بێتاوانی لە خۆپێشاندانەکانی خەزەڵوەردا دەکا\nچالاکێکی مەدەنی بانگهێشتی ئیتلاعات کرا\nجۆزەردان ۱۳۹۹ (۱۰)\nرەزبەر ۱۳۹۸ (۲۵)\nخەرمانان ۱۳۹۸ (۱۶)


📅 25-07-2018 ℹ | Gruppo: Date & eventi | linguaggio articoli: 🏳 کوردیی ناوەڕاست\n 📡 | 🏳 کوردیی ناوەڕاست | ماڵپەری رۆژنیوز - 25-07-2018\n 📡 | 🏳 کوردیی ناوەڕاست | ماڵپەری کوردستان 24 - 25-07-2018\n 📡 | 🏳 کوردیی ناوەڕاست | ماڵپەری ئەی ئێن ئێف نیوز - 25-07-2018\n🏙 Città: ⚪ Nisêbîn\n➕ Aggiunto da ( Hawrê Baxewan ) su Jul 25 2018 12:00AM\n👌 Questo articolo è stato esaminato e rilasciato da (Benaz Jola) su Jul 26 2018 3:56PM\n✍ Questa voce recentemente aggiornato da (Benaz Jola) in: Jul 26 2018 3:56PM\n👁 Questo oggetto è stato visto volte 3,850\n📷 file di foto 1.0.1 108 KB Jul 25 2018 9:55AM Hawrê Baxewan\n📝 هەپەگە: جە جولەمێرگ گورزی قورس 5 سەربازێ تورکیای کوشیێ 25-07-2018 | Gruppo: Documenti | linguaggio articoli: 🏳 هەورامی\n 📡 | 🏳 هەورامی | ماڵپەری ئەی ئێن ئێف نیوز - 25-07-2018\n➕ Aggiunto da ( Hawrê Baxewan ) su Jul 26 2018 7:38AM\n👌 Questo articolo è stato esaminato e rilasciato da (Hawrê Baxewan) su Jul 26 2018 11:15AM\n✍ Questa voce recentemente aggiornato da (Hawrê Baxewan) in: Jul 26 2018 11:15AM\n👁 Questo oggetto è stato visto volte 1,864\n📝 هەپەگە: لە جولەمێرگ 5 سەربازی سوپای تورکیا کوژران 25-07-2018 | Gruppo: Documenti | linguaggio articoli: 🏳 کوردیی ناوەڕاست\nهەپەگە: لە جولەمێرگ 5 سەربازی سوپای تورکیا کوژران 25-07-2018\nهێزەکانمان لە چۆارچێوەی هەڵمەتی شۆرشگێڕی شەهید ئاگری و شەهید پیرۆزدا لەدژی سوپای داگیرکەری تورکیا چالاکییان ئەنجامدا. زانیاری ورد لەسەرچالاکییەکە:\n23ی تەمووز/1ی خەرمانان هێزەکانمان لەدژی کاروانێکی زرێپۆشی سەربازی سوپای تورکیا کە لە ناوچەی گەڤەر-ی جولەمێرگ بەرەوناوچەی شەمزینانشەمزینان دەچوو لەنزیک گوندی پاگێ چالاکییان ئەنجامدا. لەو چالاکییەدا گورزێکی سەخت لە زرێپۆشەکانی دوژمن درا.بە هۆی قوورسی شەڕەکەوە ژمارەی کوژراو بریندارانی دوژمن نەزانراوە.\nلە ڕێکەوتی 24ی تەموز/2ی خەرمانان لەکاتژمێر 04:30 خولەکدا لەدژی گردی پاراستنی بنکەی سەربازی مەلەیان و تیسێ-ی سەر بەهەرێمی خومارۆک-ی ناوچەی شەمزینان-ی جولەمێرگ، چالاکی ئەنجامدرا. لە 5 قۆڵەوە هێرش کرایە سەر سەنگەرو حەشارەگەکانی دوژمن. لە ئەنجامی ئەو چالاکییەدا 3 سەنگەری دوژمن ڕوخێندرا و 2سەربازی سوپای تورکیا کوژران.\nگەریلاکانی یەژاستار لەهەمان ڕۆژدا لە کاتژمێر 8ی بەرەبەیانیدا لەدژی سوپای داگیرکەری تورکیا لە سەرگردی عەلی شێر-ی ناوچەی گەڤەر-ی جولەمێرگ چالاکییان ئەنجامدا.لەو چالاکییەدا گورزی سەخت لەسەنگەرەکانی دوژمن درا و 3 سەربازی سوپای تورکیا کوژران.\n#شەمزینان | #25-07-2018 |\n1. 👁 هەپەگە: جە جولەمێرگ گورزی قورس 5 سەربازێ تورکیای کوشیێ 25-07-2018\n➕ Aggiunto da ( Hawrê Baxewan ) su Jul 26 2018 7:36AM\n👁 Questo oggetto è stato visto volte 2,860\nFile correlati 49,024\n| Pagina tempo di generazione: 16,334 secondo (s)!